Ξωτικό: 13 φωτογραφίες της εβδομάδας που τελειώνει vol. 2\n10 Αυγούστου 2011, ένας πεζοπόρος πίνει νερό μπροστά στη λίμνη Heart Lake στα Red Mountains του Εθνικού Πάρκου Yellowstone στο Wyoming.\n12 Αυγούστου 2011, ένας άνθρωπος, που μόλις έχει βρει τα υπάρχοντα του, περπατά μέσα στις πλημμυρισμένες όχθες του ποταμού Ταουί, έξω από το βυθισμένο σπίτι στο Τζαμού.\n12 Αυγούστου 2011, ένα αεροπλάνο, ενώ προσγειώνεται στο αεροδρόμιο Λόγκαν της Βοστόνης, περνάει μπροστά από την πανσέληνο.\n13 Αυγούστου 2011, ένας μετεωρίτης στο νυχτερινό ουρανό πάνω από το χωριό Kuklici, κοντά στο Κράτοβο, 80 χλμ. ανατολικά από τα Σκόπια. Πρόκειται για τις Περσίδες που πέφτουν κάθε Αύγουστο, όταν η Γη περνά μέσα από το ρεύμα των διαστημικών αποβλήτων που άφησε ο κομήτης Swift-Tuttle.\n13 Αυγούστου 2011, θεατές και το προσωπικό έκτακτης ανάγκης κρατούν τα δοκάρια της σκηνής που κατέρρευσε λίγα λεπτά πριν σε μια συναυλία στο Sugarland στο Indiana State Fairgrounds στην Ινδιανάπολη. 4 άνθρωποι σκοτώθηκαν και τουλάχιστον 40 άνθρωποι τραυματίστηκαν όταν κατέρρευσε η σκηνή λόγω θυελλωδών καιρικών συνθηκών, λίγα μόλις λεπτά πριν ξεκινήσει το ντουέτο της country Sugarland.\n14 Αυγούστου 2011, μια βάρκα διασχίζει τον Δούναβη στη Sulina, 445 χλμ ανατολικά του Βουκουρεστίου, όπου ο Δούναβης χύνεται στη Μαύρη Θάλασσα.\n15 Αυγούστου 2011, βόλτα σε ένα καρουζέλ σε ένα πανηγύρι στο κεντρικό Λονδίνο.\n17 Αυγούστου 2011, ένας ψαράς ψάχνει για χταπόδια σε παραθαλάσσια βράχια, βόρεια της Λισσαβόνας.\n17 Αυγούστου 2011, καταπολέμηση των ταραχών από αστυνομικούς χρησιμοποιώντας χρωματισμένο νερό για να διαλύσουν τους υποστηρικτές της αντιπολίτευσης στην περιοχή Kireka στα περίχωρα της Καμπάλα. Η αστυνομία της Ουγκάντας χρησιμοποίησε δακρυγόνα και κανόνια νερού για να διαλύσει τους υποστηρικτές της αντιπολίτευσης που είχαν συγκεντρωθεί σε ένα προάστιο της Καμπάλα, την Τετάρτη για να θρηνήσουν όσους σκοτώθηκαν στη διάρκεια των διαδηλώσεων στις αρχές του έτους, δήλωσαν αυτόπτες μάρτυρες.\n17 Αυγούστου 2011, παιδιά παίζουν σε ένα σιντριβάνι στο ηλιοβασίλεμα κοντά σε παραλία στο Τελ Αβίβ.\n18 Αυγούστου 2011, ένας κεραυνός κατά τη διάρκεια μιας καταιγίδας στην κεντρική Σαγκάη.\n18 Αυγούστου 2011, ένα πουλί καθισμένο στο φακό της κάμερας εξετάζει το φλας, κατά τη διάρκεια μιας συνέντευξης για τα τοπικά μέσα ενημέρωσης στην επαρχία Yunnan της Κίνας\n18 Αυγούστου 2011, μια καταιγίδα σκόνης περικυκλώνει τα ψηλά κτιρία στο Φοίνιξ της Αριζόνα.


Είκοσι ένα περιστατικά δηλητηριασμού αδέσποτων σε οικισμό της Ροδόπης - AkritasNews.com\nΝέο επεισόδιο ρίψης φόλας στο οικισμό του Μεσοχωρίου Ροδόπης. Προκάλεσε το θάνατο τριών (3) αδέσποτων σκύλων και ενός δεσποζόμενου. Σύμφωνα με τον Μάκη Σαλασίδη, εκπρόσωπο του Συλλόγου «Φίλοι αδέσποτα Κομοτηνής» το περιστατικό έγινε γνωστό μετά από καταγγελία κατοίκου του οικισμού.\nΠρόκειται για το 21ο περιστατικό ρίψης φόλας τα τελευταία πέντε χρόνια στον ίδιο οικισμό!\nΓια το περιστατικό ενημερώθηκε η Αστυνομία. Η έρευνα που διεξάγεται βρίσκεται σε εξέλιξη, ενώ έχει υποβληθεί και η σχετική μήνυση κατά αγνώστων. Ο Σύλλογος, όπως είπε ο κος Σαλασίδης, χορηγεί 300 ευρώ σε όποιον καταθέσει πληροφορίες σχετικές που θα οδηγήσουν στη σύλληψη του-των δράστη- ων.\n«Πέρυσι είχαμε μείωση σε τέτοιου είδους περιστατικά μετά την κινητοποίηση της Αστυνομίας και της επέμβασης της Εισαγγελίας Ροδόπης» είπε ο κος Σαλασίδης σε ραδιοφωνική εκπομπή της ΕΡΤ σημειώνοντας ότι δεν γνωρίζουν όλα τα περιστατικά που σημειώνονται σε όλους τους οικισμούς, ωστόσο, το ξεκίνημα της φετινής χρονιάς ήταν πολύ άσχημο. «Κάτι πρέπει να γίνει στον οικισμό του Μεσοχωρίου» είπε σημειώνοντας με νόημα «πρέπει να σταματήσει αυτή η ντροπή».\nTags: ΦΟΛΕΣ ΣΕ ΣΚΥΛΟΥΣ\nΡεζίλι! Το CNN Türk χρησιμοποίησε βίντεο από το CALL OF DUTY ως βίντεο από την Ουκρανία\nΜεντβέντεφ: "Στην ανθρώπινη ιστορία, οι οικονομικοί πόλεμοι έχουν μετατραπεί πολλές φορές σε πραγματικούς πολέμους"


ΕΟΜ Archives - I for Interview\nΔημοσιεύτηκε στις 13 February 2018 στo Χαρτοφύλακας\nΤον είχαν συμβουλέψει να μη ρισκάρει. Ήταν επικίνδυνο, του είπαν. Εκείνος όμως ήταν διατεθειμένος να ταξιδέψει από την Ελλάδα στην Κόστα Ρίκα για να αγοράσει το νεφρό που θα τον έσωζε. «Όταν επέστρεψα μετά την επέμβαση, με ρώτησε ένας γιατρός στην Αθήνα: “Από αθλητή του μπάσκετ το πήρες;”», λέει ο Λ.Ν. και σηκώνει το πουκάμισο…


Ομάδες Προστασίας στα Κεντρικά Πανεπιστημιακά Ιδρύματα, έλεγχοι στις πύλες εισόδου, διαγραφές φοιτητών στο νόμο θεμελίωσης συνολικού πειθαρχικού δικαίου στα ΑΕΙ - diodos.edu.gr\nby admin · 10 January 2021\nΝόμος θεμελίωσης συνολικού πειθαρχικού δικαίου στα ΑΕΙ, που θα φτάνει μέχρι τις διαγραφές φοιτητών μετά την κρίση τους από νέο πειθαρχικό συμβούλιο που συγκροτείται σε όλα τα ανώτατα ιδρύματα, θα είναι αυτός που φέρνει το υπουργείο Παιδείας σύμφωνα με ρεπορτάζ της κ. Μάρνυς Παπαματθαίου στα Νέα.\nΠαράλληλα το νέο σώμα φύλαξης των ΑΕΙ, θα υπάγεται στο υπουργείο Προστασίας του Πολίτη, θα μισθοδοτείται από αυτό και θα διατίθεται σε όποια πανεπιστήμια κριθεί ότι χρειάζεται με κοινή απόφαση των δύο υπουργών (Παιδείας και Προστασίας του Πολίτη).\nΔεν θα απαιτείται η σύμφωνη γνώμη των διοικήσεων των ΑΕΙ, αλλά θα είναι υποχρεωτικό αυτές να δώσουν όποια βοήθεια χρειάζεται στο νέο σώμα που, όπως είναι γνωστό, θα μπορεί να ασκεί προανακριτικό έργο και συλλήψεις εφόσον κάτι τέτοιο κριθεί σκόπιμο. Το σημείο αυτό αναμένεται να δημιουργήσει προβλήματα στην «αναίμακτη» εφαρμογή του νέου νομικού πλαισίου, καθώς η σύνοδος πρυτάνεων αλλά και η ομοσπονδία των καθηγητών τους έχουν ζητήσει να υπάγεται η νέα «αστυνομία των ΑΕΙ» στη δικαιοδοσία της διοίκησής τους. Οπως όλα δείχνουν, όμως, τα μέλη της θα συνεργάζονται με τους πρυτάνεις των ΑΕΙ, αλλά δεν θα βρίσκονται υπό τον έλεγχό τους.\nΠαράλληλα, όπως αναφέρουν οι πληροφορίες για τον νέο νόμο που παρουσιάζεται τα επόμενα 24ωρα, θεσμοθετείται υποχρεωτικά η ελεγχόμενη είσοδος στα ΑΕΙ, σε πρώτη φάση με ειδικά μηχανήματα (και κάμερες στις εισόδους τους) και σε επόμενο χρόνο με κάρτα εισόδου. Θα εγκατασταθεί, δε, στις εισόδους των κεντρικών πανεπιστημίων ολοκληρωμένο σύστημα επιτήρησης όσων εισέρχονται και εξέρχονται από αυτά.\nΤο πιο ενδιαφέρον κομμάτι του νέου νόμου, ωστόσο, φαίνεται ότι είναι το νέο πειθαρχικό δίκαιο για τους φοιτητές τους. Σε αυτό θα περιλαμβάνονται θέματα αντιγραφών, λογοκλοπής, καταστροφής περιουσίας του πανεπιστημίου, παρεμπόδισης λειτουργίας του κ.ο.κ. Για την αντιμετώπιση των αδικημάτων αυτών θα υπάρχουν διαφορετικά επίπεδα ποινών, οι οποίες θα κυμαίνονται από απλή επίπληξη, στέρηση συμμετοχής σε εξεταστική περίοδο, έως μερική ή συνολική διαγραφή από τα μητρώα του πανεπιστημίου και απώλεια της φοιτητικής ιδιότητας.\nΤο πειθαρχικό συμβούλιο, που θεσμοθετείται για πρώτη φορά για φοιτητές και θα είναι αυτό που θα κρίνει τα συγκεκριμένα παραπτώματα, θα είναι παρόμοιο με εκείνο των καθηγητών ΑΕΙ. Αυτό θα αποτελείται από τον έναν αντιπρύτανη του εκάστοτε ιδρύματος (υπεύθυνο των ακαδημαϊκών υποθέσεων), τον κοσμήτορα κάθε σχολής, τον πρόεδρο τμήματος του φοιτητή που τυχόν διέπραξε το πειθαρχικό αδίκημα και έναν εκπρόσωπο των φοιτητών που θα εκλέγεται ηλεκτρονικά από το σύνολό τους.\nΤο νέο σώμα φύλαξης των ΑΕΙ, η Ομάδα Προστασίας Πανεπιστημιακών Ιδρυμάτων (ΟΠΠΙ), θα εδρεύει σε κάθε ίδρυμα, αλλά στην πραγματικότητα θα είναι ένα «περιπλανώμενο» σώμα ειδικών φρουρών. Κι αυτό γιατί δεν θα εδρεύει αναγκαστικά σε όλα τα ΑΕΙ της χώρας, καθώς πολλά από αυτά δεν έχουν προβλήματα ασφάλειας. Αντιθέτως, θα εγκαθίσταται σε ειδικούς χώρους σε κάθε ίδρυμα στο οποίο θα προκύπτουν προβλήματα βανδαλισμών ή επεισοδίων και σίγουρα στα κεντρικά ιδρύματα της χώρας (Αριστοτέλειο Πανεπιστήμιο Θεσσαλονίκης, Οικονομικό Πανεπιστήμιο Αθηνών, Εθνικό Μετσόβιο Πολυτεχνείο και Πανεπιστήμιο Αθηνών). Ο σχεδιασμός αυτός αφήνει, προς το παρόν, εκτός το Πάντειο Πανεπιστήμιο, από τη Σύγκλητο του οποίου εκφράστηκαν πρόσφατα αντιρρήσεις για τη μέθοδο συγκρότησης του σώματος φύλαξης των ΑΕΙ.\nTags: ΟΠΠΙΦΥΛΑΞΗ ΠΑΝΕΠΙΣΤΗΜΙΩΝ\nΥΠΑΙΘ: Διευκρινίσεις σχετικά με την έναρξη και λειτουργία νεοϊδρυθέντων πανεπιστημιακών τμημάτων το ακαδημαϊκό έτος 2019-2020. Στηρίζει την προσπάθεια των Πανεπιστημιακών ιδρυμάτων προκειμένου τα τμήματα να λειτουργήσουν εκφράζοντας την διαφωνία του για την διαδικασία ίδρυσής τους.\nΜέτρα για την αποφυγή διάδοσης του κορωνοϊού COVID-19 στα Ανώτατα Εκπαιδευτικά Ιδρύματα (Α.Ε.Ι.) κατά την περίοδο της επαναληπτικής εξεταστικής περιόδου Σεπτεμβρίου του ακαδημαϊκού έτους 2019-2020. Υποχρεωτική η χρήση μάσκας από όλους\nΥΠΑΙΘ: Εξ αποστάσεως οι εξετάσεις του χειμερινού εξαμήνου. Διευκρινίσεις για την διανομή των συγγραμμάτων


Χρόνια πολλά με sms...\n...είπαμε κι εφέτος. Όπως προκύπτει, από τα στοιχεία τα οποία έδωσαν στη δημοσιότητα οι τρεις εταιρίες κινητής τηλεφωνίας, ξεχάσαμε για τα καλά τις κάρτες και τα email, αλλά ακόμη και το σταθερό τηλέφωνο και είπαμε "χρόνια πολλά" μέσω κινητών τηλεφώνων. Μάλιστα, ήταν ελαφρά περισσότεροι αυτοί που εφέτος προτίμησαν τα sms αντί για να στείλουν τις ευχές τους με άλλον τρόπο.\nΣύμφωνα με την Cosmote, μέσω του δικτύου της πραγματοποιήθηκαν περισσότερες από 574 εκατ. κλήσεις, αυξημένες κατά +15% σε σχέση με πέρυσι και διεκπεραιώθηκαν 849 εκατ. λεπτά ομιλίας, αυξημένα κατά +25%. Πολύ σημαντική αύξηση κατά 55% παρουσίασαν και τα γραπτά μηνύματα (SMS) που προσέγγισαν τα 199 εκατομμύρια.\nΕιδικότερα, την ημέρα των Χριστουγέννων τα μηνύματα ξεπέρασαν τα 25,76 εκατομμύρια (+55 % σε σχέση με τα Χριστούγεννα του 2008) ενώ, την 1/1/2010 τα μηνύματα έφτασαν τα 36,85 εκατ. (+40,4% σε σχέση με την Πρωτοχρονιά του 2009).\nΤέλος, ο όγκος δεδομένων που διαχειρίστηκε το δίκτυο της COSMOTE, υπερδιπλασιάστηκε, προσεγγίζοντας τα 95.000 GB (+168%).\nΣύμφωνα με τη Vodafone τα sms κατά την εορταστική περίοδο ήταν αυξημένα κατά 20% περίπου, σε σχέση με την αντίστοιχη περσινή περίοδο και κατά 40% σε σχέση με μια τυπική μέρα. Κατά τη διάρκεια της πρώτης ώρας του 2010 το δίκτυο της Vodafone εξυπηρέτησε κίνηση φωνής αυξημένη κατά 25% σε σχέση με την ώρα αιχμής μιας τυπικής μέρας. Οι υπηρεσίες μετάδοσης δεδομένων (mobile broadband) παρουσίασαν θεαματική αύξηση που ξεπέρασε το 110% καθ' όλη τη διάρκεια της εορταστικής περιόδου, σε σχέση με την αντίστοιχη περσινή περίοδο.\nΗ WIND ανακοίνωσε ότι στο διάστημα από 24 Δεκεμβρίου 2009 έως και 1η Ιανουαρίου 2010 εστάλησαν 111,05 εκατ. μηνύματα(αύξηση +15,3% σε σχέση με πέρσι). Συγκεκριμένα τα Χριστούγεννα εστάλησαν 13,5 εκατ. μηνύματα, αυξημένα κατά 17% σε σύγκριση με πέρσι ενώ την Πρωτοχρονιά εστάλησαν 22,6 εκατ. μηνύματα, αυξημένα κατά 11% σε σχέση με την ίδια μέρα του 2009.


Στα Fm οι βραδινές εκπομπές της Φωνής της Ελλάδας. - Voice of Greece\nΜέσω του Ραδιοφωνικού Σταθμού της ΕΡΑ «Φιλία» που μεταδίδει πρόγραμμα στα μεσαία (665 am) για τους μετανάστες που ζουν στη χώρα μας , και από τις 20 Σεπτεμβρίου απόκτα συχνότητα και στα fm και συγκεκριμένα στους 106.7, θα μεταδίδονται οι βραδινές εκπομπές της «Φωνής της Ελλάδας»\nΚαθημερινά, από Δευτέρα ως Παρασκευή, από τις 21.00 ως τις 24.00 ώρα Ελλάδας το ράδιο «Φιλία» θα συνδέεται με τη «Φωνή της Ελλάδας». Με αυτό τον τρόπο οι εκπομπές : «ΕΡΑ5-Δίκτυο χωρίς σύνορα»,(21.00-22.00ώρα Ελλάδας) «Αθλητικό πανόραμα» (22.05-22.15 ώρα Ελλάδας) και η «Ζωντανή γραμμή»(22.00-24.00ώρα Ελλάδας) θα μεταδίδονται και στα Fm , στους 106.7.\nΕπιπλέον στους 106.7 fm θα μεταδίδεται και η «Ζωντανή γραμμή» του Σαββάτου (22.00 – 24.00 ώρα Ελλάδας).\nΓια περισσότερες πληροφορίες σχετικά με το ραδιοφωνικό πρόγραμμα της ΕΡΑ «Φιλία» στην ιστοσελίδα του σταθμού στο ιντερνετ: www.ert.gr/filia\nΔιαμαρτυρίες για την κατάργηση του υφ. Πολυπολιτισμικών Υποθέσεων\nΦθηνή ενέργεια από ομογενή\nΠρώτο «κουδούνι» στα ελληνοαμερικανικά σχολεία\nΣύνοδος του Ευρωπαϊκού Πολιτιστικού Κοινοβουλίου


My Kitchen Diary: 2010\nΛευκά σοκολατάκια με καρύδα / White chocolate coconut balls\nσήμερα είναι η γιορτή μου και φέτος βρίσκομαι στο σπίτι μου και θα γιορτάσω με την οικογένειά μου και τους φίλους μου (και όχι στον αέρα όπως πέρυσι!).\nΜε χαρά λοιπόν σας κερνάω τα όμορφα σοκολατάκια που έφτιαξε η μαμά μου!\nΚαι επειδή το jet lag που με έχει πιάσει με κρατάει άυπνη τέτοια ώρα, ορίστε κι η συνταγή:\n150 γρ. βούτυρο Lurpak (για ωραία μυρωδιά) - σε θερμοκρασία δωματίου\n2 μπάρες άσπρη κουβερτούρα (λιωμένη σε μπεν-μαρί)\nλικέρ για άρωμα (προσθέστε το αγαπημένο σας)\n400 γρ. ινδική κακρύδα\nαμύγδαλα ολόκληρα, χωρίς τη φλούδα (1 για κάθε σοκολατάκι)\nΧτυπάμε στο μίξερ τη ζάχαρη με το βούτυρο, μέχρι να αφρατέψουν. Μεταφέρουμε το μείγμα σε ένα μπολ και προσθέτουμε τη λιωμένη λευκή σοκολάτα, τις βανίλιες, το πορτοκάλι και το λικερ. Στο τέλος βάζουμε και την καρύδα και ανακατεύουμε με το χέρι.\nΒάζουμε στο ψυγείο και το αφήνουμε να σφίξει (λίγες ώρες ή μια μέρα).\nΌταν το βγάλουμε πλάθουμε μπαλίτσες μικρές, στο ίδιο μέγεθος που κάνουμε και τα τρουφάκια. Στη μέση τους βάζουμε ένα αμύγδαλο και πλάθουμε μέχρι να γίνει ένα ομοιόμορφο στρογγυλό μπαλάκι.\nΚυλάμε κάθε μπαλάκι σε ένα μπολ με καρύδα. Βάζουμε ξανά στο ψυγείο και τα βγάζουμε λίγη ώρα πριν τα κεράσουμε για είναι λίγο μαλακά. Είναι τέλεια, ειδικά για τους λάτρεις της καρύδας και της λευκής σοκολάτας!\nΟι φωτογραφίες δείχνουν και το στολισμένο μας δεντράκι! Τα υπόλοιπα στολίδια ΟΛΟΥ του σπιτιού στις επόμενες αναρτήσεις με τα χριστουγεννιάτικά μας εδέσματα!\nΦιλιά πολλά και καλά χριστούγεννα σε όλους!\nLabels: Γιορτές και γενέθλια, Επιδόρπιο, Σοκολάτα\nστο online σούπερ μάρκετ που ψωνίζω κάθε εβδομάδα βρήκα purple baby creamer potatoes, δηλαδή μικρές μωβ πατατούλες. Αποφάσισα να είναι αυτές το νέο υλικό που θα δοκιμάσω, τις παρήγγειλα, ήρθαν και τις έκανα έναν νόστιμο χρωματιστό πουρέ που συνόδευσε καταπληκτικά τις μπριζόλες μας.\nΠρώτα τις καθάρισα και τις έβρασα σε αλατισμένο νερό.\nΚαι πήραν ένα χρώμα καταπληκτικό! Σαν το χρώμα του αμέθυστου!\nΣτη συνέχεια τις έλιωσα μέσα σε ένα μπολ με ένα ξύλινο κουτάλι.\nΤις έβαλα πάλι στην κατσαρόλα και τις ανακάτεψα σε χαμηλή φωτιά προσθέτοντας:\nτριμμένο τυρί που λιώνει\nΌταν ο πουρές ήταν έτοιμος και ζεστός τον σέρβιρα αμέσως (γιατί ποίος κρατιέται?).\nΗ γεύση της μωβ πατάτας που δοκίμασα μου φάνηκε πολύ κοντά στις κανονικές πατάτες. Το χρώμα όμως πολύ πιο εντυπωσιακό!\nAν καταφέρετε και τις βρείτε τότε να τις συμπεριλάβετε στο Χριστουγεννιάτικο τραπέζι! Είναι κάτι που θα στολίσει το τραπέζι σας!\nLabels: Πατάτες, Πουρές\nPierniki ή Torun Gingerbread / Χριστουγεννιάτικα μαλακά μπισκότα\nLabels: Μπισκότα, Πολωνική κουζίνα, Χριστούγεννα\nΑυγά με pesto και τυρί Gruyère σε φύλλο κρούστας / Eggs with pesto and Gruyère in phyllo dough\nτο αγαπημένο μου σκεύος/αντικείμενο στην κουζίνα είναι ο ξύλινος πάγκος που κόβουμε τα λαχανικά, τα φρούτα, τα τυριά, τα κρέατα κλπ. Νομίζω πως μου δίνει my kitchen super-power!\nΤώρα τελευταία όμως έχει μπει δυναμικά στην κουζίνα και στην προτίμησή μου η φόρμα για τα cupcakes/muffins, γιατί αν διαθέτεις φαντασία, μπορείς να κάνεις πολλά πράγματα!\nΘυμάστε τα ham cups? Στο ίδιο κλίμα ακριβώς έφτιαξα μια ωραία μέρα αυτό που βλέπετε στη φωτογραφία: ψητά αυγά στο φούρνο με πέστο και ντοματίνια, σε φύλλο κρούστας!\nΈχω μεγάλη αδυναμία στο φύλλο και στις πίτες με φύλλο, οπότε αυτό το πιάτο μπήκε στα αγαπημένα μου!\n1 φύλλο κρούστας για κάθε μια φωλιά, διπλωμένο 3 φορές στη μέση\nΤο τυρί Gruyère είναι το νέο υλικό που δοκίμασα αυτήν την εβδομάδα. Νομίζω πώς η πρώτη φορά που το είδα και γεύτηκα ήταν στα ανοιχτά sandwich του Le pain Quotidien. Το ελβετικό Gruyère είναι κίτρινο, σκληρό τυρί και στη γεύση θυμίζει τη δική μας γραβιέρα.\nΔιπλώνουμε λοιπόν το φύλλο και το τοποθετούμε σε μια θήκη στη φόρμα. Στον πάτο ρίχνουμε μια κουταλιά pesto, στη συνέχεια από πάνω σπάμε το αυγό, και στο ασπράδι του αυγού σφηνώνουμε κυβάκια από το τυρί και ένα ντοματίνι (δεν χωράνε περισσότερα πράγματα, το δοκίμασα). Ρίχνουμε άλλη μια κουταλιά από το pesto, αλάτι και πιπέρι και ψήνουμε στο φούρνο για 10-15 λεπτά, όχι σε πολλή δυνατή θερμοκρασία (~170). Αν τα αφήσουμε περισσότερο το αυγό θα γίνει σαν βραστό.\nΑφήνουμε λίιιγο να κρυώσουν και τα ξεφορμάρουμε προσεκτικά με τη βοήθεια ενός κουταλιού. Μιαμμμμ... Με έπιασε μια λιγούρα τώρα!\nLabels: Brunch, Αυγά\nEnchiladas με κοτόπουλο και chorizo / Enchiladas with chicken and chorizo\nόταν έχω κόσμο στο σπίτι κάνω σαν τη Monica, παραμιλάω "I'm always the hostess"! Μου αρέσει πολύ να περιποιούμαι τους φίλους και τους αγαπημένους μου - οι υπόλοιποι μένουν απ'έξω!\nΤην τελευταία φορά που μαζευτήκαμε σπίτι, το theme της βραδιάς μας ήταν Μex-night! Σας έβαλα ήδη στο κλίμα με το Guacamole που έφτιαξα. Για κύριο πιάτο είχα αποφασίσει να φτιάξω chimichangas, το καλύτερό μου απ'όλα τα μεξικάνικα με τορτίγιες, αλλά τελευταία στιγμή άλλαξα γνώμη. Ο λόγος είναι επειδή enchiladas δεν έχω φτιάξει ποτέ, και αυτό ήταν μια πρόκληση ;)\nΕπίσης επειδή τελευταία στιγμή τα αποφάσισα όλα και το κοτόπουλο που είχα δεν ήταν αρκετό, τις μισές τορτίγιες τις γέμισα με κοτόπουλο και τις υπόλοιπες με chorizo. Οι δεύτερες ειδικά είχαν μια απογειωτικά καυτερή δράση... :)\nΤι χρειαζόμαστε (για ένα μεγάλο ταψί):\n8 τορτίγιες μεγάλες\n2 βαζάκια salsa (πχ. Old El Paso)\n3 στήθη κοτόπουλο\n2 chorizo (μεσαίου μεγέθους)\nαρκετό cheddar ή άλλο τυρί που λιώνει\nsour cream ή γιαούρτι\nΚαι να πόσο εύκολα φτιάχνονται:\nΤηγανίζουμε σε ελάχιστο λάδι τις τορτίγιες. Σκοπός είναι να μαλακώσουν και να πάρουν λίγο χρωματάκι, όχι να γίνουν ολοβούτηχτες.\nΣε μια κατσαρόλα ή βαθύ τηγάνι βάζουμε το κοτόπουλο, κομμένο σε μικρά κομμάτια, με λίγο λαδάκι. Μπαχαρικά δεν χρειάζονται γιατί η σάλτσα θα είναι καυτερή. Μόνο λίγο αλατάκι.\nΌταν το κοτόπουλο ψηθεί, ρίχνουμε στην κατσαρόλα 3/4 του βάζου salsa. Αφήνουμε ώσπου να ζεσταθεί και η σάλτσα.\nΕπαναλαμβάνουμε τα βήματα 2 και 3 με το chorizo και τα 3/4 salsa του δεύτερου βάζου salsa.\nΓεμίζουμε μια τορτίγια κατά μήκος, με 2 κουταλιές από τη σάλτσα με το κοτόπουλο (ή το chorizo). Τυλίγουμε την τορτίγια σαν ρολό και την βάζουμε στο ταψί.\nΌταν γεμίσει το ταψί μας, περιχύνουμε τις τιρτίγιες με την υπόλοιπη salsa που έχουμε κρατήσει. Στο τέλος ρίχνουμε πάνω από τη σάλτσα αρκετό cheddar.\nΨήνουμε στο φούρνο για 15-20 λεπτά.\nΣερβίρουμε με λίγο sour cream και ένα κλωναράκι cilantro.\nΕίναι πολύυυυ μιαμμμμμ και αρκετά πικάντικο. Βέβαια αυτό εξαρτάται και από τη salsa που χρησιμοποιείς, μεταξύ mild κai super hot υπάρχει μεγάλη διαφορά. Και η προσθήκη ενός καυτερού chorizo το κάνει ακόμα πιο spicy!\nLabels: Chorizo, Κοτόπουλο, Μεξικάνικη και Tex-Mex κουζίνα\nη μεξικάνικη κουζίνα, και για να ακριβολογούμε η Tex-Mex κουζίνα (μεξικάνικες συνταγές με επιρροές από τις νότιες πολιτείες -Τexas κυρίως), είναι από τις αγαπημένες μου.\nBurrito, fajitas, quesadillas, chimichangas και όλα τα συναφή τα λατρεύω! Φτιάχνω εδώ και καιρό διάφορες παραλλαγές αυτών, αλλά δεν είχα δοκιμάσει ποτέ να φτιάξω guacamole (προφέρεται "γουακαμόλε"), αυτό το πράσινο dip που συνοδεύεται συνήθως με tortilla chips.\nΗ καταγωγή του guacamole κρατάει από τους Αζτέκους παρακαλώ, και η ονομασία του στην γλώσσα Aztec Nahuatl είναι huacamoli, δηλαδή huacatl (=αβοκάντο) και molli (=σάλτσα).\nΔεν είναι καθόλου δύσκολο, έψαξα για μια συνταγή στο ιντερνετ και την έφτιαξα ένα βράδυ με φίλους στο σπίτι. Δεν είχε να ζηλέψει τίποτα, γευστικά, από αυτό που σου σερβίρουν σε ένα εστιατόριο. Σας την προτείνω λοιπόν!\n1 ντομάτα κομμένη σε κύβους (χωρίς την ψύχα της)\n2 κουταλιές της σούπας κόλιανδρο (cilantro)\nλίγη πιπεριά καυτερή\nΑρχικά καθαρίζουμε τα αβοκάντο. Πώς? Για να μην παλεύετε στο καθάρισμα, παίρνετε ένα μαχαίρι και το χαράζετε βαθιά κατά μήκος του φρούτου -θα βρείτε αντίσταση στο κουκούτσι-. Στη συνέχεια πιάνετε με τα χέρια τα 2 ημισφαίρια που χαράξατε και τα γυρνάτε προς αντίθετες κατεθύσεις. Αυτό ήταν! Το αβοκάντο θα ξεκολλήσει στα 2! Μετά είτε με ένα κουτάλι αφαιρείτε την ψύχα του, είτε βγάζετε το εξωτερικό με ένα μαχαίρι.\nΛιώνουμε τα αβοκάντο με ένα πηρούνι (όπως κάνουμε τη φέτα), μέσα σε ένα βαθύ μπολ. Αμέσως περιχύνουμε με το λεμόνι για να μη μαυρίσει. Προτείνω να μην λιώσετε το αβοκάντο σε multi γιατί δεν θέλουμε να βγει λείο.\nΠροσθέτουμε το κρεμμύδι, το cilantro, την πιπεριά, το πιπέρι και τη ντομάτα και ανακατεύουμε. Σερβίρουμε αμέσως με tortilla chips και margaritas!\nΌπως βλέπετε στις φωτος υπήρχαν και άλλα καλούδια στο τραπέζι, όπως ένα dip φασολιού -αυτό ήταν έτοιμο, δεν το ετοίμασα εγώ- και πιπεριές jalapeno. Το κύριο πιάτο ήταν άλλο και θα σας μιλήσω για αυτό την επόμενη φορά!\nΘα σας πω μόνο πως καήκαμε, αλλά το ευχαριστηθήκαμε όλοι μας!\nΚαι πού αντοχές για μαραθώνιο του Νησιού μετά? Μάλλον πρέπει πρώτα να το βλέπουμε και μετά να τρώμε...\nΑυτά από εμένα και τις μαγειρικές μου ανησυχίες! Σας φιλώ.\nLabels: Finger food, Κάτι με φρούτα, Μεξικάνικη και Tex-Mex κουζίνα, Σάλτσες και dips\nΚαλό μήνα! Και μιας και μπήκε ο μήνας των Χριστουγέννων ας κεράσω ένα γλυκάκι!\nΗ ιδέα για το bailyes μας προέκυψε ελλείψει βανίλιας! Πώς μας ήρθε μη ρωτάτε!\nΉταν μέσα στην κουζίνα το τραπεζάκι με τα ποτά, είδαμε το μπουκάλι με το λικερ, δεν είχαμε και βανίλια που έλεγε η συνταγή, γεύση θα δώσει λέμε, και να τη η δημιουργία!\nΓια τη βάση θέλουμε:\nΑκριβώς τις αναλογίες δεν τις θυμάμαι γιατί τσιμπολογούσαμε μπισκοτάκια, πίναμε και τα κρασάκια μας και είμασταν γενικώς σε μια εορταστική και αλαλούμ κατάσταση...\nΑφήστε που εξαρτάται και από το ταψάκι που θα χρησιμοποιήσει κανείς.\nΣπάμε λοιπόν τα μπισκότα με τα χέρια ή στο multi και τα περιχύνουμε με το λιωμένο βούτυρο. Ανακατεύουμε ώστε να "δέσουν" τα μπισκότα και τα στρώνουμε στον πάτο ενός μικρού ταψιού (ή φόρμας για cheesecake).\nΓια τη γέμιση χρειαστήκαμε:\n3 πακέτα creame cheese\n1 κούπα Bailyes\nΑνακατεύουμε καλά όλα τα υλικά και τα απλώνουμε πάνω από τα μπισκότα. Βάζουμε στο φούρνο και ψήνουμε μέχρι να "στέκεται" η γέμιση και να μην είναι νερουλή. Σαν να μην έφταναν όλες οι θερμίδες που θα παίρναμε, στο τέλος προσθέσαμε και σιρόπι καραμέλας...\nΤώρα που το θυμάμαι, τι κόλαση!\nLabels: Cheesecake, Αλκοολ, Επιδόρπιο, Καραμέλα\nΣαλάτα Thanksgiving με cranberries και η γαλοπούλα μας / Thanksgiving salad and our turkey\nη σαλάτα του Thanksgiving dinner μας ήταν πεντανόστιμη! Η ιδέα ήταν της Μίνας και τα υλικά έχουν ως εξής:\nmixed greens (ανάμεικτη πράσινη σαλάτα)\nΗ σως είναι honey balsamic vinegret και για να τη φτιάξουμε χρειαζόμαστε:\n1/4 της κούπας ξύδι βαλσάμικο\nΔοκιμάστε τη και θα με θυμηθείτε!\nΗ γαλοπούλα μας ήταν σχετικά μικρούλα (4 κιλά). Την μαρινάραμε πρώτα για λίγες ώρες σε ένα μείγμα με μουστάρδα, χυμό μήλου, πολλά μπαχαρικά και λεμόνι, ώστε να μαλακώσει το κρέας της.\nΣτη συνέχεια ευτυχώς επενέβη ο Βασίλης για το ψήσιμο γιατί αλλιώς θα είχαμε μείνει να κοιταζόμαστε με τη γαλοπούλα! Έδωσε λοιπόν τις εξής οδηγίες:\nτη βάζουμε σε πολύ δυνατό φούρνο (230+ βαθμούς C) για 20-30 λεπτά για να γίνει τραγανό το εξωτερικό (χρειάστηκε να την γυρίσουμε 2-3 φορές)\nχαμηλώνουμε πολύ τη θερμοκρασία (~120C) και αφήνουμε να ψηθεί για 3-4 ώρες.\nΕγώ που έχω την τάση της αμφισβήτησης δεν πίστευα πως θα μας βγει καλή μιας και δεν είχαμε ξαναψήσει γαλοπούλα. Διαψεύστηκα όμως γιατί βγήκε λουκουμάκι! Τη συνοδέψαμε με μια έτοιμη γέμιση που έχει βάση το ψωμί (αμερικάνικη έκδοση της γέμισης γαλοπουλας) και με τις γλυκοπατάτες. Είχαμε ετοιμάσει και μια γέμιση με κιμά και κουκουνάρι αλλά σας είπα τι πάθαμε :(\nΚαι για να μην τα πολυλογώ κάπως έτσι είχε το περιπετειώδες dinner μας! Περάσαμε πολύ όμορφα όμως γιατί είχαμε καλή διάθεση και την καλύτερη παρέα! Να είμαστε όλοι καλά να το επαναλάβουμε του χρόνου μαζί και με τα φιλαράκια που έλειπαν (Θοδωρή Κ. και Γιάννη Β. για εσάς λέω!) και ακόμα περισσότερους φίλους!\nLabels: Thanksgiving, Γαλοπούλα, Κάτι με φρούτα, Σαλάτες\nΓλυκοπατάτες με κρούστα από ζάχαρη και καρύδια / Sweet potatoes with dark sugar and walnuts crust\nΤι να πω για τη Βοστόνη? Νόμιζα πως έχοντας ζήσει στη Νέα Υόρκη και έχοντας κατενθουσιαστεί με αυτήν την πόλη δεν υπάρχει χώρος να μου αρέσει τόσο πολύ κάποιο άλλο μέρος. Κι όμως... Η Βοστόνη είναι καθαρή (όποιος ζει στη ΝΥ το εκτιμάει αυτό), αρκετά πιο ήσυχη, ο κόσμος πιο ήρεμος, το τοπίο πιο ομοιόμορφο και η πόλη φιλόξενη. Τα αρνητικά? Κρύο, κρύο και κρύο. Και επιπλέον με ενοχλεί να βλέπω κάθε 3 και λίγο εβραϊκές συναγωγές (εντάξει το καταλάβαμε υπάρχει μεγάλο lobby εδώ - έλεος πια).\nΥπήρχε μεγαλόπνοο σχέδιο για το μενού του Thankgiving όπως σας είπα. Και πραγματοποιήθηκε. Με απώλειες. Έσπασε ένα πυρέξ (που να του σπάσει όλο το πορσελάνινο σερβίτσιο αυτού που μας μάτιασε), και πετάχτηκαν γυαλάκια σε ό,τι κατσαρόλα/τηγάνι υπήρχε κοντά. Οπότε μεμιάς, μετρήσαμε -3 πιάτα που θα στόλιζαν το τραπέζι μας: γέμιση με κιμά και κουκουνάρι, cranberry sauce και πουρέ πατάτας με τυριά και μπέικον. Τζάμπα η όρεξη (αν και εγώ είχα ήδη ορμήξει και στα 3 με κουτάλι και είχα δοκιμάσει).\nΟπότε τι μας απέμεινε? Η γαλοπούλα (βγήκε τέλεια, θα σας πω πιο μετά), οι γλυκοπατάτες, μια έτοιμη γέμιση γαλοπούλας με ψωμί, μια σαλάτα με cranberries, αμύδγαλα και αβοκάντο, και ένα cheesecake με γεύση baileys και καραμέλα.\nΠάμε λοιπόν στις γλυκοπατάτες που βλέπετε στις φωτογραφίες.\nΑργότερα θα επανέλθω με τη σαλάτα μας, το πώς ψήνουμε τη γαλοπούλα και το γλυκό!\nΤα υλικά της γέμισης:\nμισή κούπα γάλα (προαιρετικά)\nΤα υλικά της κρούστας:\nΒράζουμε τις πατάτες και τις λιώνουμε. Προσθέτουμε τη ζάχαρη, το αλάτι και ανακατεύουμε καλά. Προσθέτουμε το βούτυρο και τα αυγά, και τέλος το γάλα. Απλώνουμε σε ένα ταψί ή πυρέξ.\nΣε ένα μπολάκι ανακατεύουμε το αλεύρι με τη ζάχαρη και στρώνουμε το μείγμα πάνω από τις πατάτες. Προσθέτουμε κομματάκια από το βούτυρο και τα καρύδια. Ψήνουμε σε μέτριο φούρνο μέχρι να πάρει ωραίο χρώμα (δε θυμόμαστε ακριβώς την ώρα). Ήταν πολύυυ νόστιμο!\nLabels: Thanksgiving, Αμερικάνικη κουζίνα, Γιορτές και γενέθλια, Πατάτες\nΕλληνική πίτα με σαλάμι, φέτα, ελιές και ντοματίνια / Greek pita with salami, feta, olives and cherry tomatoes\nαυτό το ποστ θα είναι πολύ σύντομο, όσο σύντομη ήταν η παρασκευή αλλά και η κατανάλωση αυτού που βλέπετε στη φωτογραφία.\nΣκηνικό: μόλις έχω γυρίσει σπίτι (~8-9 το βράδυ), πεινάω σαν λύκος, θέλω να φτιάξω κάτι πολύ γρήγορα, ώστε να βυθιστώ στην αγαπημένη μου πολυθρόνα και να δω τα μυστικά (ναι της εδέμ, είμαι fan μη βαράτε!).\nΒγάζω από το ψυγείο τα εξής:\nμια πίτα (από αυτή που φτιάχνουμε τα σουβλάκια)\nελιές (Kalamata olives - βρίσκεις παντού στην ΝΥ - όχι παίζουμε)\n4 φέτες σαλαμάκι\nΝομίζω πως σας έχω πει πως ένας από τους αγαπημένους μου γευστικούς συνδυασμούς είναι σαλάμι-φέτα. (Ένας άλλος είναι τσουρέκι-γάλα και ένας ακόμα φράουλες-σοκολάτα, αλλά ας μην μπούμε σε αυτά σήμερα!).\nΑπλώνω λοιπόν πάνω στην πίτα το σαλάμι, ψιλοκόβω τη φέτα, ρίχνω τα ντοματίνια (κομμένα στη μέση), τις ελιές και λίγη ρίγανη. Μπαίνει σε ένα ταψάκι στο φούρνο για 10-15 λεπτά το πολύ. Μόλις βγεί ρίχνω από πάνω λίγο λαδάκι (αυτό έχω μάθει πως κάνουν οι Ιταλοί στις πίτσες τους). Απολαμβάνω την πρώτη μπουκιά -μμμμμμμ-, ενώ στην οθόνη ξενικάει η μουσική (βιολί....ταραρα-ταραραραραραρα-ταραρα)...\nπσ1. Στο μεταξύ πήρα και τις φωτος, έχουμε και ένα blog να τροφοδοτούμε :)\nπσ2. Αύριο θα πάμε Boston για λίγες μέρες και θα περάσουμε Thanksgiving εκεί, στην καλή μου φίλη Μίνα! Έχουμε ήδη οργανώσει το εορταστικό menu, οπότε να αναμένετε πολύ promising αναρτήσεις (με αμερικάνικες επιρροές)!\nLabels: Brunch, Finger food, Ελληνική κουζίνα, Πίτες και πιτάκια\nΚοχύλια γεμιστά με σπανάκι και ricotta / Pasta shells with spinach and ricotta\nπρόσφατα έφτιαξα pasta shells γεμιστά με ρικότα και σπανάκι και πρέπει να γράψω γρήγορα τη συνταγή για να μην την ξεχάσω, γιατί βγήκαν πολύ νόστιμα και πρέπει να το επαναλάβω.\nΆρεσαν πολύ και στον Βασίλη που δεν είναι fan του μη-κρέατος. Βέβαια έριξα και λίγο bacon από πάνω για να πάρουν λίγο άρωμα και γεύση επιπλέον.\nΓιατί ρικότα? Δεν είναι πολύς καιρός που έχω αποφασίσει στα εβδομαδιαία ψώνια του σουπερ μάρκετ να συμπεριλαμβάνω και κάτι καινούριο που δεν το έχω ξανα-δοκιμάσει ή μαγειρέψει για να διευρύνω τους γαστριμαργικούς μου ορίζοντες! Έτσι σιγά σιγά παίρνω περίεργα σαλάμια, τυριά με περίεργα ονόματα, καινούρια μπαχαρικά, κρασιά από διάφορα μέρη κλπ. Με λίγα λόγια, ό,τι να'ναι! Όλο και κάπου θα είχα δοκιμάσει ρικότα, σε κάποιο σάντουιτς ίσως ή σε σαλάτα, αλλά δεν το είχα χρησιμοποιήσει ποτέ στην κουζίνα μου. Και να που έφτασε η ώρα!\nΚάπου στο ιντερνετ έπεσε το μάτι μου σε μια ωραία φωτογραφία που έδειχνε γεμιστά pasta shells με σπανάκι και αυτό το τυρί που το είχα ακουστά, αλλά για να πω την αλήθεια δεν θυμόμουν/ήξερα τι γεύση έχει. Εμπνεύστηκα από τη συνταγή που βρήκα, έβαλα και αρκετή φαντασία και προέκυψε κάτι πολύ καλό!\nΗ συνταγή λοιπόν:\n1 πακέτο pasta shells\nμπέικον γαλοπούλας (προαιρετικά)\n200 γρ τυρί ricotta\n4-5 κουταλιές της σούπας φρυγανιά τριμμένη\n1 κεσεδάκι σάλτσα ντομάτας (πχ. pummaro)\nρίγανη, θυμάρι και ό,τι μυρωδικά θέλουμε\nΣτην αρχή βράζουμε τα ζυμαρικά. Όχι πάρα πολύ, αλλά να μαλακώσουν. Όταν τα στραγγίξουμε, τα απλώνουμε προσεκτικά για να μην ανοίξουν πάνω σε αλουμινόχαρτο για να κρυώσουν.\nΣτο μεταξύ ετοιμάζουμε τη γέμιση προσθέτοντας στο σπανάκι όλα τα υλικά (τυριά, αυγά κλπ). Η γέμιση δεν πρέπει να μας βγει νερουλή (τότε προσθέτουμε φρυγανιά).\nΌταν τα ζυμαρικά κρυώσουν, τότε οπλιζόμαστε με υπομονή και αρχίζουμε το γέμισμα: παίρνουμε ένα ένα κάθε pasta shell, το γεμίζουμε με μια γενναία κουταλιά από τη γέμιση σπανάκι και το τοποθετούμε στο ταψί.\nΣτο τέλος περιχύνουμε το ταψί με τη σάλτσα ντομάτας και από πάνω ρίχνουμε το ψιλοκομμένο μπέικον.\nΨήνουμε στους 200, γύρω στα 45 λεπτά έχοντας το ταψί μας καλυμμένο με αλουμινόχαρτο. Τα τελευταία 10 λεπτά, βγάζουμε το αλουμινόχαρτο και ρίχνουμε λίγη τριμμένη παρμεζάνα.\nΗ ρικότα μου θύμιζε πάρα πολύ το ανθότυρο. Οπότε μια καλή ιδέα είναι να αντικαταστήσει κανείς τη ρικότα με ανθότυρο, και ίσως αντί για παρμεζάνα να προσθέσει φέτα!\nΑυτά τα λίγα από εμένα!\nΚαλή όρεξη ;)\nLabels: Ζυμαρικά, Ιταλική κουζίνα, Σπανάκι, Τυρί\nΛευκά σοκολατάκια με καρύδα / White chocolate coco...\nΠουρές από μικρές μωβ πατάτες / Purple mashed pota...\nPierniki ή Torun Gingerbread / Χριστουγεννιάτικα μ...\nΑυγά με pesto και τυρί Gruyère σε φύλλο κρούστας /...\nEnchiladas με κοτόπουλο και chorizo / Enchiladas w...\nΣαλάτα Thanksgiving με cranberries και η γαλοπούλα...\nΓλυκοπατάτες με κρούστα από ζάχαρη και καρύδια / S...\nΕλληνική πίτα με σαλάμι, φέτα, ελιές και ντοματίνι...\nΚοχύλια γεμιστά με σπανάκι και ricotta / Pasta she...\nBrownies with 4 toppings\nNτίαρ Ντάιαρι, πρόσφατα έφτιαξα pasta shells γεμιστά με ρικότα και σπανάκι και πρέπει να γράψω γρήγορα τη συνταγή για να μην την ξεχάσω, γ...


Συγκλονίζει η μάνα που λιποθύμησε μέσα στο δικαστήριο! Το οικογενειακό δράμα που κρύβεται\nΗ εικόνα της μάνας έσφιξε το στομάχι στην αίθουσα του δικαστηρίου. Το Ηράκλειο παρακολουθεί με αμείωτο ενδιαφέρον τις αποκαλύψεις για την υπόθεση…\nΈνα ανθρώπινο ράκος εμφανίστηκε χθες (18-09-2018) στα δικαστήρια στο Ηράκλειο, μια ηλικιωμένη προκειμένου να παραστεί σε δίκη με κατηγορούμενο τον 52χρονο τοξικομανή γιο της, ο οποίος αντιμετωπίζει την κατηγορία της κακουργηματικής ενδοιοικογενειακής βίας.\nΗ γυναίκα, η οποία έχει σχεδόν αποστεωθεί από τη συστηματική σωματική και ψυχική κακοποίηση που έχει υποστεί, έτρεμε σύγκορμη και μόνο στην ιδέα ότι θα αντικρίσει τον γιο αλλά και δυνάστη της ζωής της. Η εξάρτηση του από τα ναρκωτικά την έχουν μετατρέψει σε σάκο του μποξ, στα βίαια ξεσπάσματα του. Ξυλοδαρμοί, απειλές, ύβρεις και καταστροφές.\nΟυκ ολίγες φορές βρέθηκε τετ-α-τετ με τον θάνατο, τον οποίο είδε κατάματα στο πρόσωπο του γιου της. Μία γυναίκα ράκος που ζει και ξυπνά, όπως περιγράφεται, βουτηγμένη στον τρόμο και στον πόνο με συνεχείς κρίσεις πανικού και βαριά κατάθλιψη.\nΜία υπόθεση που έχει συγκλονίσει τις δικαστικές Αρχές. Τελικώς, μετά από έγγραφο αίτημα του έγκλειστου γιου της, η εκδίκαση της υπόθεσης αναβλήθηκε με την ηλικιωμένη να καταρρέει μέσα στο δικαστήριο με λιποθυμικό επεισόδιο.\nΖακ Κωστόπουλος: Κόλαφος ο ιατροδικαστής – Ο θάνατος προήλθε από ισχαιμικό επεισόδιο μετά τον ξυλοδαρμό


Απριλίου 2019 - Θεσπρωτικοί Αντίλαλοι\nΔημοτική βραδιά απόψε Δευτέρα στην Πλαταριά\nΘΕΣΠΡΩΤΙΚΟΙ ΑΝΤΙΛΑΛΟΙ Απριλίου 29, 2019 0\nΑναρτήθηκε από ΘΕΣΠΡΩΤΙΚΟΙ ΑΝΤΙΛΑΛΟΙ στις Απριλίου 29, 2019 Δεν υπάρχουν σχόλια:\nΗμερήσιο πανηγύρι σήμερα Δευτέρα στη Σαγιάδα\nΗ δημοσιογράφος Βάσω Γκόρου υποψήφια στο Δήμο Φιλιατών με το Δημήτρη Σκεύη\nΘΕΣΠΡΩΤΙΚΟΙ ΑΝΤΙΛΑΛΟΙ Απριλίου 25, 2019 0\nΕπιβεβαιώθηκαν οι δημοσιογραφικές πληροφορίες τελικά και ανακοινώθηκε και επίσημα η υποψηφιότητα της δημοσιογράφου (ανταποκρίτριας της ΕΡΤ), Βάσως Γκόρου με το συνδυασμό του Δημήτρη Σκεύη για το Δήμο Φιλιατών.\nΜια δυναμική υποψηφιότητα που αναμένεται να ενισχύσει το συνδυασμό του κ. Σκεύη ποικιλοτρόπως, αλλά κυρίως στον επικοινωνιακό τομέα, στον οποίο μέχρι στιγμής είχε κάποιο έλλειμμα.\nΗ κα. Γκόρου κατάγεται από τη Γολά και από το 1989 είναι δημοσιογράφος στη Θεσπρωτία, το 1994 ανταποκρίτρια της ΕΡΤ στο Νομό. Σπούδασε πληροφορική στο ΕΑΠ και έκανε μεταπτυχιακές σπουδές στο Πανεπιστήμιο Ιωαννίνων. Για περίπου μία δεκαετία ασχολήθηκε στην υλοποίηση Ευρωπαϊκών προγραμμάτων.\nΣε ανακοίνωσή του ο υποψήφιος Δήμαρχος Φιλιατών, Δημήτρης Σκεύης, σχετικά με τη νέα δυνατή υποψηφιότητα του συνδυασμού του, αναφέρει:\n«Μαζί και με τη Βάσω Γκόρου, συνεχίζουμε τον αγώνα για να φέρουμε το Δήμο Φιλιατών εκεί που του αξίζει. Καλωσορίζω τη Βάσω στο συνδυασμό μας και της εύχομαι κάθε επιτυχία στην κοινή μας πορεία. Από σήμερα η Βάσω Γκόρου συμπορεύεται ΜΑΖΙ μας».\nΣτην αξιόλογη συνάδελφο, ευχόμαστε κι εμείς με τη σειρά μας καλή επιτυχία στον εκλογικό της αγώνα, αν και είμαστε βέβαιοι, ότι η συνεισφορά της στην προώθηση του συνδυασμού θα είναι καταλυτικής σημασίας, στην προσπάθειά του για την ανατροπή στο Δήμο Φιλιατών.\nΑναρτήθηκε από ΘΕΣΠΡΩΤΙΚΟΙ ΑΝΤΙΛΑΛΟΙ στις Απριλίου 25, 2019 Δεν υπάρχουν σχόλια:


Το 'Καλημέρα Ελλάδα' κάνει πρεμιέρα ανανεωμένο-Η επίσημη ανακοίνωση - Tvnea.com ©\nΤο 'Καλημέρα Ελλάδα' κάνει πρεμιέρα ανανεωμένο-Η επίσημη ανακοίνωση\n«ΚΑΛΗΜΕΡΑ ΕΛΛΑΔΑ» ΜΕ ΤΟΝ ΓΙΩΡΓΟ ΠΑΠΑΔΑΚΗ ,ΑΠΟ ΔΕΥΤΕΡΑ 18 ΣΕΠΤΕΜΒΡΙΟΥ ΚΑΙ ΚΑΘΗΜΕΡΙΝΑ ΣΤΙΣ 07:00 ΣΤΟΝ ΑΝΤ1.\nΕδώ και 28 χρόνια, έχει αναλάβει να ξεκινάει τα πρωινά μας με το δικό του ξεχωριστό τρόπο, που όλοι έχουμε αγαπήσει. Ο ένας και μοναδικός Γιώργος Παπαδάκης και η εκπομπή, «Καλημέρα Ελλάδα», θα συνεχίσουν να μας προσφέρουν, μέσα από τη συχνότητα του ΑΝΤ1 ,και αυτή τη σεζόν, την καλύτερη πρωινή συντροφιά, με αμερόληπτη και έγκυρη ενημέρωση, για όλα τα θέματα της επικαιρότητας.\nΗ Ελλάδα θα ενημερώνεται και φέτος με εγκυρότητα, χιούμορ και αξιοπιστία μέσα από τη μακροβιότερη και πιο επιτυχημένη πρωινή εκπομπή της ελληνικής τηλεόρασης! Γιατί ο Γιώργος Παπαδάκης είναι η ίδια η ενημέρωση και χωρίς «Καλημέρα Ελλάδα», η μέρα δεν ξεκινά…


Ανακοινώθηκε από τον Άρη ο Σταύρος Σχίζας, θα παίξει και στον τρίτο μεγάλο της πόλης '); });\nSPORT24.GR 25.07.2021 | 12:34\nΟ Τάσος Σχίζας παίζοντας στον Ηρακλή EUROKINISSI\nΤην απόκτηση του Τάσου Σχίζα με συμβόλαιο μονοετούς διάρκειας ανακοίνωσε την Κυριακή η ΚΑΕ Άρης.\nΑπό τη στιγμή που ο Άρης έδωσε επίσημη μορφή στην "απόκτηση του Σταύρου Σχίζα για την αγωνιστική περίοδο 2021-22" αυτομάτως τον συμπεριέλαβε στο κλαμπ των παικτών που στο τέλος της καριέρας θα έχουν αγωνιστεί και στους τρεις ισχυρούς πόλους του μπάσκετ της Θεσσαλονίκης. Όπως δηλαδή συνέβη κατά το παρελθόν με τον Βαγγέλη Αλεξανδρή, τον Μάνθο Κατσούλη, τον Σοφοκλή Σχορτσανίτη, τον Χρήστο Ταπούτο και τον Αμερικανό Ουόλτερ Μπέρι.\nΟ 32χρονος φόργουορντ (1.96) είχε περάσει στον ΠΑΟΚ τη διετία 2018-20, προτού πέρυσι υπογράψει και παίξει στον Ηρακλή για όλη τη σεζόν. Είναι παίκτης με αμερικανική παιδεία, καθώς στις αρχές της προηγούμενης δεκαετίας είχε φοιτήσει σε Κέρτλαντ και Ρότσεστερ, προτού γυρίσει στην Ελλάδα για να παίξει σε Ρέθυμνο, Κύμη και Κολοσσό.\nΩς μέλος του Γηραιού είχε 2.2 πόντους με 50% από το τρίποντο και 1.6 ριμπάουντ ανά 10'31'' λεπτά συμμετοχής στην Stoiximan Basket League.


Ζωγραφική - Vivarte\nΣτο τμήμα ζωγραφικής της VivArte υπάρχουν εξατομικευμένα προγράμματα μαθημάτων για αρχάριους, αλλά και εργαστήρια όπου η θεματολογία αφορά όσους έχουν ήδη κάποια εμπειρία (προχωρημένοι).\nΜε την βοήθεια εξειδικευμένων δασκάλων οι συμμετέχοντες αναπτύσσουν το δικό τους χαρακτήρα. Από τις πρώτες συναντήσεις μαθαίνουν τις τεχνικές, μυούνται στην αισθητική και την σύνθεση για να διεισδύσουν στην συνέχεια στο κόσμο των εννοιών και της σημειολογίας. Απελευθερώνονται από το μύθο του «ταλέντου» που μπλοκάρει την δημιουργικότητα τους.\nΤα μαθήματα γίνονται επίσης σε τέσσερις ακόμη γλώσσες (Αγγλικά, Γαλλικά, Ισπανικά και Καταλανικά) υπό την επιμέλεια της Ισπανίδας ζωγράφου Sandra Pons Carreras.\n“Γιατί η ζωγραφική είναι ένα μέσο επικοινωνίας πρώτα με τον εαυτό μας και έπειτα με τους άλλους. Ένα μέσο έκφρασης ιδεών και συναισθημάτων.”\nΠάμπλο Πικάσο,1881-1973,Ισπανός ζωγράφος.\nΣπουδή στο φως και τη σκιά\nΜε το σχέδιο οι συμμετέχοντες βιώνουν μια ψυχική και πνευματική πράξη. Είναι η βάση των καλλιτεχνικών κλάδων και επικρατεί σε όλα τα πεδία των εικαστικών τεχνών.\nΘέματα: Νεκρή φύση, Πορτραίτο, Σώμα-μπούστο, Φυσικό και Αστικό τοπίο\nΥλικά: ΜΟΛΥΒΙ, ΚΑΡΒΟΥΝΟ, SANGUINE, ΣΙΝΙΚΗ ΜΕΛΑΝΗ\nΠάμπλο Πικάσο, 1881-1973, Ισπανός ζωγράφος.\nΗ δύναμη του στη σύνθεση\nΕισαγωγή στο Χρώμα, στην Επιφάνεια, στο Χώρο. Στοιχειώδεις διαφορετικές γλώσσες έκφρασης κτίζουν μία σύνθεση, όπου η αρμονία, ο ρυθμός και οι εντάσεις περιγράφουν το υποκειμενικό ή αντικειμενικό προφίλ του καλλιτέχνη. Οι τεχνικές και τα υλικά είναι στοιχεία προσωπικής έκφρασης.\nΘέματα: Νεκρή φύση, Πορτραίτο, Σώμα-μπούστο, Φυσικό και Αστικό τοπίο, Αφαιρετικό\nΥλικά: ΤΕΜΠΕΡΑ, ΞΗΡΟΠΑΣΤΕΛ, ΛΑΔΟΠΑΣΤΕΛ, ΑΚΟΥΑΡΕΛΑ, ΛΑΔΙ, ΑΚΡΙΛΙΚΟ\nEdgar Dega, 1834-1917, Γάλλος ζωγράφος & γλύπτης.\nΣΚΙΤΣΟ – ΠΡΟΣΧΕΔΙΟ\nΗ αναζήτηση της ιδέας\nΤο προσχέδιο είναι ένα γρήγορο σχέδιο που απεικονίζει μια εικόνα ή μια ιδέα, μερικές φορές είναι αναγνώσιμο μόνο από τον καλλιτέχνη. Ορίζεται από τις βασικές γραμμές και θα πρέπει να γίνει σε σύντομο χρονικό διάστημα. Εστιάζει πάνω στον αυθορμητισμό, την αμεσότητα και την κίνηση και έκφραση της γραμμής.\nΣυνδυασμός και πάντρεμα των υλικών\nΚολάζ. Σύνθεση με διάφορα υλικά. Το ανάγλυφο στους πινάκες.


Babes HTC HTC Desire Z\nΠέμπτη, 25/11/2010 · Κώστας Βλαχάκης Babes HTC HTC Desire Z\nHTC Desire Z, smartphone με λειτουργικό σύστημα Android 2.2, επεξεργαστή 800MHz και πλήρες QWERTY πληκτρολόγιο το περιμένουμε στη χώρα μας μέσα στο Δεκέμβριο. Με νέο HTC Sense UI (user interface) και πρόσβαση στον διαδυκτιακό τόπο HTCSense.com, το Desire Z φέρνει τον lifestyle τρόπο ζωής στους business oriented χρήστες του. Δείτε το λανσάρισμα του στο Honk Kong.\nΑν πάρω το κινητό θα έχει και το τηλέφωνο της κοπελιάς με τα μπλε;\nΣοβαρά τώρα είμαι ο μόνος που δε με έχει συγκινήσει το sense ;\nΘα είναι και αυτές στο Workshop σήμερα;…χαχαχαχα!\nέχουν κολλήσει αυτοκόλλητο στο μπράτσο.. πως δεν το κόλλησαν και στο κούτελο; χαχα\nΜηπως ξερεται την τιμη του?\nΜακάρι να είχαμε τέτοια babes στα Workshop.\nΑυτοκόλλητα κολλάνε σε όλα τα event εκεί στο Hong Kong.\nΗ τιμή του Desire Z θα είναι περίπου 550 ευρώ.\nθέλει να μας περάσει κάτι?ότι με το qwerty χρησιμοποιούμε τα χέρια μας και τα δάχτυλα μας όπως και με τις γυναίκες(και το κοτόπουλο για να μην το παίζω και ιστορία)\nΕίναι διαθέσιμο εδώ και μέρες στο getitnow.gr στα €569:\nΆστο το Getitnow. Εδώ μιλάμε επίσημα σε εταιρείες κινητής. Το Getitnow είναι ηλεκτρονικό κατάστημα και άλλα eshops το έχουν φέρει. Ίσως να είναι και παρα-εισαγωγής, όχι ότι έχει σημασία. To Getitnow πουλάει και το iPad. Έχει έρθει το iPad από την iSquare? Όχι.\nOK, δεν ήξερα ότι έχει ιδιαίτερη σημασία. Εγώ ως ορθολογικός καταναλωτής συλλέγω τιμές από την αγορά-προσφορά και επιλέγω την πιο φτηνή. Το ποιος το φέρνει, μου είναι προσωπικά αδιάφορο.\nΑνέφερα για το συγκεκριμένο, διότι πιο πάνω ρωτούσαν για την τιμή και υπέθεσα να κάνω παράθεση το site για να έχει μια εικόνα ο κόσμος για το πού θα παίξει περίπου η τιμή.\nΗ πληροφορία γενικώς πρέπει να κυκλοφορεί ελεύθερα για να μην δημιουργούνται στρεβλώσεις στην αγορά.\n@Ben, δεν είναι όλοι hardcore users ούτε ψωνίζουν όλοι με τόση άνεση από ηλεκτρονικά καταστήματα. Το Techblog απευθύνεται σε όλους και φυσικά σε όσους έχουν κάποια επιδότηση στις εταιρείες κινητής τηλεφωνίας (όση έχει απομείνει πλέον) και θέλουν να την εκμεταλλευτούν. Εξού και η λέξη “επίσημα” ορισμένες φορές στα άρθρα μας. Μια βόλτα στο expansys, το pixmania και το skroutzh πιστεύω ότι κάνουν όλοι όσοι ψάχνουν το πιο οικονομικό.\nEγω παντως το μωρο με το μαυρο φορεματακι το επαιρνα! (για μια βολτα πονηροι)\nΠΕΙΤΕ ΜΟΥ. ΤΙ ΣΚΕΦΤΟΝΤΑΝ ΣΤΗΝ ΗΤC ΚΙ ΕΒΑΛΑΝ ΕΠΕΞΕΡΓΑΣΤΗ 800ΑΡΗ?? ΚΑΤΑ ΤΑ ΑΛΛΑ ΕΙΝΑΙ ΑΠΙΘΑΝΟ ΤΟ ΚΙΝΗΤΟ!\norestis, τον 1GHz του Desire HD φοράει και τον έχουν “κλειδώσει” στα 800MHz.\nΟK cVlachakis.. ΕΥΧΑΡΙΣΤΩ ΓΙΑ ΤΗ ΧΡΗΣΙΜΗ ΠΛΗΡΟΦΟΡΙΑ! ΚΑΤΙ ΑΣΧΕΤΟ.. ΠΡΙΝ ΠΕΝΤΕ ΛΕΠΤΑ ΕΛΑΒΑ ΜΕΡΟΣ ΣΤΟ “ΣΕΙΣΜΟ” ΚΑΝΟΝΤΑΣ ΣΧΟΛΙΟ.. ΤΩΡΑ ΤΟ ΣΧΟΛΙΟ ΔΕΝ ΤΟ ΒΡΙΣΚΩΩΩΩ!! ΧΑΧΑ ΤΡΑΓΙΚΟ!!!:) ΚΑΛΗ ΧΡΟΝΙΑ ΣΕ ΟΛΟΥΣ!\nΤα σχόλια εμφανίζονται ανα 500, κάτω κάτω έχει σύνδεσμο “Προηγούμενα σχόλια” 😉 Θα το βρεις εκεί. Αν συνεχίσεις να έχεις πρόβλημα στείλε email, μην ρωτήσεις κάτι άλλο εδώ off-topic. Thanks.\nΝΑΙ ΑΔΕΡΦΕ ΜΟΥ ΤΟ ΞΕΡΩ! ΕΝΝΟΩ ΟΤΙ ΕΙΝΑΙ ΤΟΟΟΣΑ ΠΟΛΛΑ ΠΟΥ ΠΡΙΝ ΠΡΟΛΑΒΕΙΣ ΝΑ ΓΡΑΨΕΙΣ ΕΦΥΓΕ!:Ρ\nρε παιδια,tι μου προτεινεται το desirs z η το trophy???\nΑυτό που ρωτάς είναι 3 ερωτήσεις. Θα πρέπει να αποφασίσεις αν σου χρειάζεται το QWERTY συρόμενο πληκτρολόγιο του Desire Z και ποιο λειτουργικό προτιμάς Android ή Windows Phone. Μεταξύ των δύο μοντέλων είναι σαν να ρωτάς “παιδιά τι να πάρω μηχανή ή αυτοκίνητο”. Πρώτα αποφάσισε τον τύπο του οχήματος και μετά τη μάρκα και τον κυβισμό! 🙂


Pap καθαρα ,βιοψια ?\nΔευτέρα, 10 Μαϊος 2021\nΚαλησπερα σας και Χριστός Ανέστη!\nΝα ρωτήσω με ιστορικό θεραπείας loop πριν 2,5χρονια(cin2,3), τακτικοί επανέλεγχος καθε 6 μηνες με ολα τα παπ καθαρα αλλα υποτροπή δυσπλασία, το πρώτο 6μηνο lsil, αλλά μετά δεν λαμβανονταν βιοψιες,μόνο παρατήρηση κ παπ. Εκανα κ cobas hpv πρόπερσι αρνητικο για επικίνδυνους ιούς. Ειμαι παντρεμένη. Μπορει η βιοψια που μου πήρε στο τελευταίο επανέλεγχο να δείξει κακοηθεια?\nΕπίσης έκανα πρόπερσι κ το gardasil παρολο μου είμαι 39 ετων.\nΑν και δε μπορούν να γίνουν ασφαλείς προβλέψεις πριν το αποτέλεσμα της ιστοληψίας, οι πιθανότητες είναι πολύ μικρές.\nΘα πρότεινα, με αρνητικό αποτέλεσμα, μία κολποσκόπηση στο 6μηνο.\nΚαθε εξάμηνο κανω κολποσκοπηση κ παπ από τότε που έκανα το loop. Στο πρώτο 6μηνο μ πήραν βιοψια π έδειξε lsil και στα επόμενα 2 χρόνια ανα 6μηνες παρακολουθήσεις με κολποσκοπηση κ παπ καθαρα. Εχω ανησυχήσει.\nΑν ήταν κάτι ανησυχητικό δε θ το έδειχνε το παπ?για καρκινο εννοώ\nΕΧΩ ΚΑΝΕΙ ΚΩΝΟΕΙΔΗ ΕΚΤΟΜΗ\nΚολπίτιδα/Ωορρηξία με αίμα?


Εγκατάσταση ασύρματου δικτύου σε απομακρυσμένο κτίριο - ArTECH Λύσεις Πληροφορικής\nΕγκατάσταση ασύρματου δικτύου σε απομακρυσμένο κτίριο\nHome » Portfolio » Εγκατάσταση ασύρματου δικτύου σε απομακρυσμένο κτίριο\nΑναβάθμιση ασύρματης δικτύωσης επιχείρησης Amazon Studios\nΕγκατάσταση εσωτερικών και εξωτερικών κεραιών της εταιρίας Ubiquiti με κάλυψη σε όλους τους χώρους της επιχείρησης σε ένα ενιαίο δίκτυο με κεντρική διαχείριση.\nΕπιπρόσθετα εγκαταστάθηκε ειδικός εξοπλισμός για την διαχείριση χρηστών, ορθής κατανομής διαθέσιμου δικτύου και περιορισμό της ανεξέλεχτης χρήσης, καθώς και ειδικού τύπου καλωδίωσης με προδιαγραφές για αντοχή σε εξωτερικό χώρο.\nΑσύρματο δίκτυο Porto Antico\nΥλοποίηση ασύρματης δικτύωσης 3ων ορόφων σε ενιαίο δίκτυο δίχως διακοπή σήματος κατά την αλλαγή ορόφου (γεφύρωση δικτύων).\nΑσύρματο δίκτυο Central City Hotel Chania\nΥλοποίηση ασύρματης δικτύωσης ξενοδοχείου Central City Hotel Chania\nΑσύρματο δίκτυο Monastery Boutique Hotel\nΥλοποίηση ασύρματης δικτύωσης ξενοδοχείου Monastery Boutique Hotel.\nΑσύρματο δίκτυο Ermis Suites\nΥλοποίηση ασύρματης δικτύωσης ξενοδοχείου Ermis Suites.\nprevious post: Εγκατάσταση ενσύρματου δικτύου στο Δημοτικό Γεωργιούπολης\nnext post: Αναβάθμιση ασύρματης δικτύωσης σε κατοικία στη περιοχή του Αγίου Ονουφρίου.\nΑναβάθμιση ασύρματης δικτύωσης σε κατοικία στη περιοχή του Αγίου Ονουφρίου.\nΚατασκευή ιστοσελίδας prinolithos-villas.gr


Γιατί είναι δύσκολη η άρση πατέντας στα εμβόλια • Tvkosmos - Τηλεόραση ΚΟΣΜΟΣ ΡΟΔΟΣ - TvKosmos.gr\nΑρχική Άποψη Γιατί είναι δύσκολη η άρση πατέντας στα εμβόλια • Tvkosmos\nΓια την άρση της πατέντας στα εμβόλια μίλησε ο καθηγητής Νίκος Τζανάκης επισημαίνοντας τις δυσκολίες στην κατάργηση της.\n«Είναι μια χίμαιρα να πιστεύουμε ότι παίρνουμε μια συνταγή, οποιαδήποτε συνταγή για να φτιάξουμε κάτι και να το φτιάξουμε. Θέλει τουλάχιστον 1- 2 χρόνια σε προηγμένες χώρες για να στηθεί ένα τέτοιο εργοστάσιο για να παράξει συγκεκριμένες και ικανές ποσότητες για να καλύψουν την παγκόσμια ζήτηση, ή την ζήτηση μιας μεγάλης χώρας» τόνισε χαρακτηριστικά μιλώντας στον ΣΚΑΪ ο Νίκος Τζανάκης.\n«Δεν ξέρω πόσο εύκολο είναι να γίνει κι όλο αυτό. Δηλαδή δεν είναι μια προσπάθεια, παίρνουμε μια πατέντα και τελειώσαμε.\nΤο θέμα είναι πολύ δύσκολο και με τα logistics που έχουνε τα σύγχρονα εμβόλια (καταψύκτες στο -80 κτλπ), όταν πάμε σε μια υποσαχάριο χώρα η οποία έχει μηδαμινή υγειονομική και κρατική οργάνωση καταλαβαίνετε πόσο δύσκολο είναι αυτό» εξήγησε.\nΠροηγούμενο άρθροΗ μάχη της… πατέντας – Τι ειπώθηκε στην Βουλή\nΕπόμενο άρθροΣτον ψηφιακό κόσμο εισέρχεται η Βουλή


ΠΡΟΣΚΕΚΛΗΜΕΝΟΙ – 10ο Φεστιβάλ ΛΕΑ\nΕουζέμπι Αγιένσα (Φιγέρας, 1967). Απόφοιτος κλασικής φιλολογίας και διδάκτορας φιλολογίας νεολατινικών (ρομανικών) γλωσσών, είναι αντεπιστέλλον μέλος της Ακαδημίας Αθηνών και της Βασιλικής Ακαδημίας Γραμμάτων της Βαρκελώνης. Έχει δημοσιεύσει πολυάριθμες εργασίες σχετικά με τις ισπανοελληνικές σχέσεις στο πεδίο της ιστορίας και των γραμμάτων και, ειδικότερα, σχετικά με την καταλανική παρουσία στην Ελλάδα κατά τον 14° αιώνα. Διευθύνει τον Τομέα Εκπαιδευτικών Δραστηριοτήτων της αρχαίας ελληνικής αποικίας Εμπούριες, ο οποίος υπάγεται στη Γραμματεία Εκπαίδευσης της Περιφέρειας της Καταλονίας (Generalitat de Catalunya).\nO Χουάν Βιγιόρο (Πόλη του Μεξικού,1956) σπούδασε κοινωνιολογία στο Αυτόνομο Μητροπολιτικό Πανεπιστήμιο (UAM ) του Μεξικού. Είναι συγγραφέας και δημοσιογράφος. Διετέλεσε μορφωτικός ακόλουθος της Πρεσβείας του Μεξικού στην Ανατολική Γερμανία (1981-1984), διευθυντής του ένθετου La Jornada Semanal της εφημερίδας La Jornada (1995-1998) και συνεργάστηκε με διάφορα περιοδικά, εφημερίδες και ένθετα. Δίδαξε σε διάφορα πανεπιστήμια στην Ισπανία, το Μεξικό και τις ΗΠΑ, στο Ίδρυμα Γαμπριέλ Γαρσία Μάρκες για τη Νέα Ιβηροαμερικανική Δημοσιογραφία και υπήρξε μέλος του διοικητικού συμβουλίου για την απονομή του Βραβείου δημοσιογραφίας Γαμπριέλ Γαρσία Μάρκες. Ο Χουάν Βιγιόρο ασκεί ακαταπόνητα κριτική στα κοινωνικά δίκτυα από πολλές απόψεις και γενικότερα όσον αφορά τη χειραγώγηση μέσω της πληροφορίας απo ψηφιακά μέσα. Λάτρης του ποδοσφαίρου και του ροκ, διεύθυνε το ραδιοφωνικό πρόγραμμα El lado oscuro de la luna (1977-1981) και συμμετείχε με το συγκρότημα Café Tacuba στην ηχητική επένδυση της ταινίας Vivir mata, του Nicolás Echevarría. Για το λογοτεχνικό και δημοσιογραφικό του έργο έχει λάβει πολυάριθμα βραβεία, μεταξύ των οποίων το Βραβείο Xavier Villaurrutia, το Βραβείο Μετάφρασης Cuauhtémoc, το Herralde μυθιστορήματος, το Premi Ciutat de Barcelona, το Διεθνές Βραβείο Δημοσιογραφίας Manuel Vázquez Montalbán, κ.ά.\nΟ Χόρχε Γαλάν (1973, Ελ Σαλβαδόρ) έχει δημοσιεύσει τα έργα: Noviembre (Tusquets, 2016), Medianoche del mundo (Visor 2016), La habitación al fondo de la casa (Planeta MX, 2016), El círculo (Visor), El estanque colmado (Visor), Los otros mundos (Alfaguara infantil), La ciudad (Pre-Textos), El premio inesperado (Alfaguara-παιδικά), Breve historia del Alba (Ediciones Rialp). To 2016, τιμήθηκε με το Βραβείο της Ισπανικής Βασιλικής Ακαδημίας για το μυθιστόρημά του Noviembre. Επίσης έχει τιμηθεί με το Βραβείο Casa de América λατινοαμερικανικής ποίησης, Μαδρίτη 2016, και το Ιβηροαμερικανικό βραβείο ποίησης Jaime Sabines για εκδοθέν έργο, Μεξικό, 2012, το Διεθνές Βραβείο Antonio Machado, Μαδρίτη, 2009, το Βραβείο Ποίησης Adonáis, Μαδρίτη, 2006, καθώς και με το κρατικό βραβείο της χώρας του, τόσο για την ποίηση όσο και για το παιδικό διήγημα. Το μυθιστόρημά του La habitación al fondo de la casa έχει μεταφραστεί σε πολλές γλώσσες και εκδοθεί από τους εκδοτικούς οίκους Mondadori στην Ιταλία και Penguin Randon House στη Γερμανία.\nΟ Σαντιάγο Γκαμπόα (Μπογκοτά, 1965). Σπούδασε Φιλολογία στο Χαβεριανό Πανεπιστήμιο της Μπογκοτά. Στη συνέχεια, έφυγε για την Ευρώπη και έζησε στη Μαδρίτη, όπου πήρε το πτυχίο της Ισπανικής Φιλολογίας από το Πανεπιστήμιο Complutense, και στο Παρίσι, όπου σπούδασε Κουβανική Φιλολογία στο Πανεπιστήμιο της Σορβόνης. Έχει γράψει τα μυθιστορήματα Páginas de vuelta, Perder es cue-ction de método γυρίστηκε σε ταινία από τον σκηνοθέτη Σέρχιο Καμπρέρα και έχει κυκλοφορήσει στα ελληνικά με τον τίτλο Το να χάνεις είναι ζήτημα μεθόδου, εκδ. Opera), Tragedia del hombre que amaba en los aeropuertos, Vida feliz de un joven llamado Esteban, El cerco de Bogotá, El síndrome de Ulises· (φιναλίστ για το βραβείο Rómulo Gallegos, για το βραβείο Médicis για το καλύτερο ξένο μυθιστόρημα στη Γαλλία και για το βραβείο Casino de Póvoa στην Πορτογαλία), Hotel Pekín και Necrópolis (βραβείο La Otra Orilla). Τα βιβλία του έχουν μεταφραστεί σε δεκαεπτά γλώσσες.\nΟ Πάμπλο Γκουτιέρεθ γεννήθηκε το 1978 στην Ουέλβα, στην περιοχή της Ανδαλουσίας. Σπούδασε δημοσιογραφία στη Σεβίλλη και για κάποιο διάστημα άσκησε το επάγγελμα. Έχει δημοσιεύσει ένα θεατρικό έργο. Έχουν εκδοθεί τα μυθιστορήματά του Rosas, restos de alas y otros relatos (2008, εμπλουτισμένη ανατύπωση το 2011), Nada es crucial (2010) που απέσπασε το Βραβείο Ojo Crítico de Narrativa και Democracia (2012). Σύμφωνα με το περιοδικό Granta συγκαταλέγεται μεταξύ των καλύτερων νέων πεζογράφων της σύγχρονης λογοτεχνικής σκηνής στην Ισπανία. Μέχρι σήμερα έχει δεχτεί τα ομόφωνα εγκώμια της κριτικής. Το 2011 βρέθηκε στη βραχεία λίστα του Βραβείου Narrativa Breve Ribera del Duero για το βιβλίο του Ensimismada correspondencia. Το πιο πρόσφατο είναι το μυθιστόρημα Τα ανατρεπτικά βιβλία (πρωτότυπος τίτλος: Los libros repentinos) που κυκλοφόρησε το 2015 από τον οίκο Seix Barral. Ο ίδιος είναι καθηγητής λογοτεχνίας σ’ ένα ινστιτούτο του Σανλούκαρ της Μπαραμέδα (Κάδιθ). Διατηρεί ιστολόγιο με την ονομασία «Το επίθετο σκοτώνει»(www.eladjetivomata.blogspot.com).\nH Μερθέδες Θεμπριάν (Mαδρίτη, 1971) έχει δημοσιεύσει ποίηση, πεζογραφία και δοκίμιο. Το βιβλίο της La nueva taxidermia (Mondadori, 2011) επελέγη το 2012 στον τελικό κατάλογο για το βραβείο Tigre Juan. Διηγήματά της, ποιήματα και δοκίμια έχουν δημοσιευθεί στα λογοτεχνικά περιοδικά Revista de Occidente, Eñe-revista para leer, Diario de Poesía, Quimera και Poetry London. Συνεργάζεται τακτικά με το ηλεκτρονικό περιοδικό Letras Libres (Ισπανία) και με τα ένθετα El Viajero και Babelia της El País. Επίσης, έχει μεταφράσει στα ισπανικά έργα των a Ζορζ Περέκ, Alan Sillitoe και Miranda July. Η μετάφρασή της του έργου Το υποσύνηθες του Περέκ τιμήθηκε το 2008 με το βραβείο Mots Passants του Αυτόνομου Πανεπιστημίου της Βαρκελώνης, ως η καλύτερη μετάφραση από τα γαλλικά. Ήταν υπότροφος συγγραφέας λογοτεχνίας στη Residencia de Estudiantes της Mαδρίτης και στην Academia de España στη Ρώμη, και εσωτερική υπότροφος συγγραφέας στο Civitella Ranieri Center και στo Santa Maddalena Foundation. Έχει Master Ισπανικών Σπουδών από το Πανεπιστήμιο της Πενσυλβάνια (ΗΠΑ). Το 2018, θα είναι η προσκεκλημένη εκδότρια των εκδόσεων Caballo de Troya (Penguin Random House).\nΗ Σάνατ Καράσα είναι ταξιδιώτισσα, εκπαιδεύτρια, αφηγήτρια και ποιήτρια. Διδάσκει στο Πανεπιστήμιο του Μισούρι-Κάνσας και δίνει παραστάσεις στη Λατινική Αμερική, την Ευρώπη και τις ΗΠΑ. Είναι εσωτερική υπότροφος συγγραφέας του Westchester Community College της Νέας Υόρκης από το 2016. Το καλοκαίρι του 2017 προσεκλήθη να συμμετάσχει στο πρόγραμμα Dropping Seeds του Centro Studi e Documentazione della Cultura Armena και του Venice Art Factory, στη Βενετία. Το 2014 έλαβε την υποτροφία Nebrija για δημιουργούς από το Instituto Franklin του Πανεπιστημίου του Alcalá de Henares της Ισπανίας. Αρθρογραφεί στο La Bloga του Smithsonian Latino Center, στο Periódico de Poesía, στο λογοτεχνικό περιοδικό Monolito και στο περιοδικό Zona de Ocio. Τα έργα της Sílabas de viento, Ocelocíhuatl, Conjuro και Lo que trae la marea έχουν τύχει σημαντικής αναγνώρισης. Άλλα της έργα είναι: Lágrima roja, Le sillabe del vento, Sin preámbulos, Donde la luz es violeta, Tinta negra, Noche de colibríes, Corazón pintado. Έχει μεταφραστεί στα αγγλικά, ιταλικά, ελληνικά, πορτογαλικά, χιντί, τουρκικά και νάγουατλ. Το 2013 κατέλαβε την πρώτη θέση μεταξύ των δέκα καλύτερων ισπανόφωνων βορειοαμερικανών συγγραφέων από την ιστοσελίδα LatinoStories.com. Η Σάνατ Καράσα συμμετέχει από το 2013 στην κριτική επιτροπή για την απονομή των βραβείων José Martí Publishing Awards της The National Association of Hispanic Publications (NAHP). Από το 2012 διοργανώνει τον National Poetry Month (NaPoMo) για λογαριασμό της Con Tinta Literary Association.\nΗ Ρακέλ Λόπεθ Κασκάλες γεννήθηκε εν έτει 1968 και είναι ακόμα εν ζωή. Μεγάλωσε μεταξύ παραμυθιών, σταυροβελονιάς και ριζόγαλου (άλλα της αρέσαν πιο πολύ κι άλλα λιγότερο). Από το 1991, η δουλειά της είναι να διηγείται ιστορίες, να δίνει μαθήματα και διαλέξεις για να μπορεί να συζητάει, να μαθαίνει, να φαντάζεται, να φιλοσοφεί, να πειραματίζεται και κυρίως να «μυρικάζει» ιστορίες. Έχει γράψει τα βιβλία: Amantes amados (2013) και Veintisiete abuelos son demasiados (2014). Για αυτό το δεύτερο τιμήθηκε με το XXXII Βραβείο παιδικής λογοτεχνίας Vila de Ibi. Ορισμένες από τα θεάματα που έχει παρουσιάσει είναι: Una hora con Mario (1993), Entre mujeres (2006), Una historia con receta (2008), Dime por qué (2010), El viaje del didgeridoo (2011), Amantes Amados (2011), Amores, desamores y otros remedios (2012), Cuentos de la luz apagada (2015) και Verbena (2016).\nΟ Ζοζέ Λουίς Πεϊσότο γεννήθηκε το 1974 στο Γκαλβέιας, ένα χωριό της επαρχίας Αλεντέζου της Πορτογαλίας. Είναι απόφοιτος του Τμήματος Σύγχρονων Γλωσσών και Λογοτεχνίας του Πανεπιστημίου Nova της Λισαβόνας. Τα μυθιστορήματά του έχουν μεταφραστεί σε περισσότερες από είκοσι γλώσσες. Γράφει, επίσης, ποίηση, στίχους, θέατρο και ταξιδιωτική λογοτεχνία. Στα ελληνικά κυκλοφορούν τα μυθιστορήματά του Νεκροταφείο πιάνων (μτφ. Αθηνά Ψυλλιά, Ελληνικά Γράμματα, 2009) Βιβλίο (μτφ. Αθηνά Ψυλλιά, εκδόσεις Κέδρος, 2015) και Γκαλβέιας (μτφ. Αθηνά Ψυλλιά, Κέδρος, 2016), καθώς και η συλλογή Ποιήματα (μτφ. Νίκος Πρατσίνης, Γαβριηλίδης, 2013). Το 2001 τιμήθηκε με το σημαντικό πορτογαλικό βραβείο Ζοζέ Σαραμάγκου για το μυθιστόρημά του Nenhum Olhar (Κανένα βλέμμα) και το 2016 με το λογοτεχνικό βραβείο OCEANOS 2016 για το μυθιστόρημά του Γκαλβέιας.\nΗ Άδα Σάλας γεννήθηκε στο Κάθερες, το 1965. Το 1987 τιμήθηκε με το ποιητικό βραβείο Juan Manuel Rozas για το έργο της Arte y memoria del inocente (1988). Για το βιβλίο της Variaciones en blanco (1994) τιμήθηκε με το IX Βραβείο “Hiperión”. Το 1997 εκδόθηκε το έργο της La sed, και το 2003, το Lugar de la derrota (και τα δύο από τις εκδόσεις Hiperión). Την ίδια χρονιά εκδίδεται το Noticia de la luz (Escuela de Arte de Mérida). En 2005 εκδίδεται ένα πεζογραφικό της έργο: το Alguien aquí. Notas acerca de la escritura poética (Hiperión). Το 2008 για το έργο της Esto no es el silencio (Hiperión) λαβαίνει το XV Βραβείο “Ricardo Molina”– της Πόλης της Κόρδοβας. Με τον τίτλο No duerme el animal (Hiperión, 2009) συγκεντρώνονται τα πρώτα της τέσσερα βιβλία. En 2011, εκδίδεται το El margen, el error, la tachadura. Notas acerca de la escritura poética (Diputación de Badajoz), που είχε λάβει το Βραβείο Δοκιμίου Fernando Pérez, το 2010. Το 2013, οι εκδόσεις Pre-Textos δημοσιεύουν το Limbo y otros poemas. Σε συνεργασία με τον ζωγράφο Jesús Placencia εκδίδει το έργο Ashes to Ashes (2010, Editora Regional de Extremadura) και Diez mandamientos (2016, La Oficina). Ο εκδοτικός οίκος Fondo de Cultura Económica (FCE) εξέδωσε πρόσφατα μια ανθολογία με ολόκληρο το μέχρι στιγμής έργο της (ποίηση και δοκίμιο) με τίτλο Escribir y borrar. Από κοινού με τον Juan Abeleira έχει μεταφράσει στα ισπανικά τα έργα του Robert Desnos A la Mystérieuse και Les ténèbres (ισπανικά εκδ. Hiperión).\nΡαούλ Σουρίτα γεννήθηκε στη Χιλή (1950) από μητέρα ιταλικής καταγωγής. Επηρεάστηκε από τη Θεία Κωμωδία του Δάντη που η ιταλίδα γιαγιά του τού διάβαζε κατά την παιδική του ηλικία. Σπούδασε Πολιτικός Μηχανικός στο Τεχνικό Πανεπιστήμιο Φεδερίκο Σάντα Μαρία (Βαλπαραίσο). Το πραξικόπημα του Αουγούστο Πινοσέτ έπαιξε πρωταρχικό ρόλο στο έργο του, καθώς διώχθηκε από το δικτατορικό καθεστώς. Στα πιο σημαντικά έργα του περιλαμβάνονται οι συλλογές Καθαρτήριο (1979), Αντιπαράδεισος (1981), Ο παράδεισος είναι άδειος (1984), Η νέα ζωή (1994), Σουρίτα (2002). Έχει λάβει, μεταξύ άλλων, τα Βραβείο Πάμπλο Νερούδα (1988), το Βραβείο Χοσέ Λεσάμα Λίμα (2006) και το Ιβηροαμερικάνικο Βραβείο Ποίησης Πάμπλο Νερούδα (2016). Το έργο του έχει μεταφρασθεί σε διάφορες γλώσσες.\nΟ Χουάν Γρανάδος, τσιγγάνος τραγουδιστής του φλαμένκο, γεννήθηκε στη Χερές δε λα Φροντέρα (Κάδιξ), την 1η Ιανουαρίου του 1976 και μεγάλωσε στη συνοικία Plazuela, όπου απέκτησε το ενδιαφέρον του για την τέχνη του φλαμένκο. Στα οκτώ του χρόνια άρχισε τη στοιχειώδη εκπαίδευσή του Ωδείο Joaquín Villatoro της Χερές. Τότε διαπίστωσε ότι πέραν από τη μεγάλη του αγάπη για την κιθάρα, τον ενδιέφερε και το τραγούδι φλαμένκο. Η κιθάρα ήταν ο μίτος της Αριάδνης που τον οδήγησε πλησίστιο στο τραγούδι και τον βόηθησε να αποκτήσει μεγαλύτερη δεξιοτεχνία και έλεγχο της φωνής του. Η πορεία του στη ζωή είναι γεμάτη από μελέτη, εγγραφές και παραστάσεις από τα ταμπλάος μέχρι και τα πιο σημαντικά φεστιβάλ φλαμένκο.\nΣεμπαστιάν Ροσέντι. Γεννήθηκε στο Μπουένος Άιρες, το 1971, σε μια δύσκολη περίοδο για την Αργεντινή εξαιτίας του στρατιωτικού πραξικοπήματος. Σε ηλικία 10 ετών ξεκινά μουσικές σπουδές και ξεκινά να παίζει σε διάφορα μουσικά σχήματα. Στη Jazz ξεκίνησε τις σπουδές του με καθηγητή τον Sergio Mandel. Κατόπιν, στη Γερμανία συνεχίζει τις σπουδές στη Σχολή Λάτιν Κρουστών του Μονάχου. Σπουδάζει στο Instituto Drummer Focus όπου και ειδικεύεται σε μοντέρνες μεθόδους. Επιστρέφοντας στην Αργεντινή ανοίγει ένα μικρό στούντιο ηχογράφησης όπου αρχικά πειραματίζεται στην ηχογράφηση του ήχου των κρουστών στο στούντιο. Παίρνει μέρος σε διάφορα σχήματα του νέου κύματος στην Αργεντινής, και συμμετέχει σε συναυλίες και μεγάλες περιοδείες, σε σχήματα διαφορετικών οργανικών σχηματισμών που παίζουν funk, soul, jazz, bossa nova και rock. Σήμερα, είναι καθηγητής στο Instituto CEA και παραδίδει μαθήματα στη δική του αίθουσα ηχογράφησης, στηριζόμενος στις δικές του διδακτικές μεθόδους, χάρη στις οποίες δημιουργεί πρόσφατα το βιβλίο του Τecnicas del Tambor y Conocimientos Musicales για τις μουσικές Εκδόσεις Isuku Verlag. To βιβλίο θα παρουσιαστεί κατά τη διάρκεια του εργαστηρίου που έχει προγραμματιστεί για τη Δευτέρα 19/6 μέσα στα πλαίσια του Φεστιβάλ ΛΕΑ, στην Αθήνα.\nΟ Τουζέπ Τέρου (Λεσκάλα, 1951) θεωρείται ένας από τους σπουδαιότερους εκπροσώπους του λεγόμενου Νέου Τραγουδιού (Nova Cançó), ενός κινήματος που γεννήθηκε στην Καταλωνία μετά το θάνατο του δικτάτορα Φρανθίσκο Φράνκο. Έχει μελοποιήσει τόσο Καταλανούς όσο Έλληνες ποιητές και έχει τραγουδήσει σε πολλές πόλεις της Ευρώπης και της Αμερική. Βλ. την ιστοσελίδα του www.joseptero.com\nΟ Αλέξανδρος Τεφαρίκης γεννημένος στη Χιλή, με ελληνική καταγωγή, είναι ένας διακεκριμένος διεθνώς κιθαρίστας, με υπερδωδεκαετή σταδιοδρομία ως ερμηνευτής και συνθέτης. Εντάσσει στη μουσική του διάφορες τεχνοτροπίες που εστιάζονται στη μείξη ακουστικής και ηλεκτρονικής μουσικής δημιουργώντας διάφορα σχέδια και συγκροτήσεις πρωτοποριακής μουσικής. Κατά τη σταδιοδρομία του έχει ασχοληθεί από τη μουσική παραγωγή μέχρι τη σύνθεση μουσικής για τον κινηματογράφο και την τηλεόραση.\nΣΥΓΓΡΑΦΕΙΣ & ΜΕΤΑΦΡΑΣΤΕΣ\nΚώστας Βραχνός (Καλαμάτα 1975). Είναι απόφοιτος της Φιλοσοφικής και της Θεολογικής Σχολής του Πανεπιστημίου Αθηνών και διδάκτωρ Φιλοσοφίας του Πανεπιστημίου Σαλαμάνκα. Έχει εκδώσει τις ποιητικές συλλογές «El hambre del cocinero» και «Encima del subsuelo» και το δοκίμιο «Το μυστήριο ως πρόβλημα». Έχει μεταφράσει, μεταξύ άλλων, τους Ισπανούς ποιητές Κάρλος Εντμούντο δε Όρυ, Χουάν Βιθέντε Πικέρας και Μιγκέλ Λαμπορδέτα. Η δουλειά του έχει παρουσιαστεί στο περιοδικό «Ευθύνη» ενώ αρθρογραφεί και για το περιοδικό «Φρέαρ».\nΗ Μάρτα Σίλβια Διος Σανς είναι φιλόλογος, πτυχιούχος των Πανεπιστημίων του Μπουένος Άιρες και της Αθήνας και αυτή τη στιγμή κάνει διδακτορικό σχετικά με το έργο του Παπαδιαμάντη και τις μεταφράσεις του στα ισπανικά. Έχει συμμετάσχει σε πολλά σεμινάρια και έχει παρουσιάσει τα αποτελέσματα των ερευνών της σε διάφορα συνέδρια. Έχει γράψει βιβλία που έχουν εκδοθεί τόσο στην Ελλάδα όσο και στην Αργεντινή και άρθρα που έχουν δημοσιευτεί σε εξειδικευμένα περιοδικά. Έχουν επίσης εκδοθεί μεταφράσεις της από τα ισπανικά στα ελληνικά και από τα ελληνικά στα ισπανικά\nΧρήστος Κλαίρης (Κωνσταντινούπολη, 1941). Καθηγητής γενικής γλωσσολογίας στο Πανεπιστήμιο René Descartes-Paris V, διευθυντής του Εργαστηρίου Γλωσσολογικής Θεωρίας και Περιγραφής (THEDEL) του ίδιου Πανεπιστημίου, και αντιπρόεδρος της Διεθνούς Εταιρείας Λειτουργικής Γλωσσολογίας (SILF). Δίδαξε ελληνικά και γενική γλωσσολογία στη Χιλή (1970-1976). Οι έρευνές του στις γλώσσες της Παταγονίας και της Γης του Πυρός τον οδήγησαν το 1972 στην ίδρυση του Κέντρου Έρευνας Ιθαγενών Γλωσσών στο Καθολικό Πανεπιστήμιο του Βαλπαραΐσο, το οποίο και διηύθυνε μέχρι το κλείσιμο του μετά το πραξικόπημα. Συνέχισε τις έρευνές του για τις γλώσσες υπό εξαφάνιση στη Γαλλία, σε συνεργασία με το Εθνικό Κέντρο Επιστημονικών Ερευνών (CNRS) και με Πανεπιστήμια της Λατινικής Αμερικής. Το 1987 δημοσίευσε την πρώτη πλήρη περιγραφή της αμερινδιάνικης γλώσσας καβάσκαρ (El qawasqar, Lingüística fueguina, Teoría y descripción). Στα ελληνικά κυκλοφορεί επίσης το βιβλίο του “Θέματα Γενικής Γλωσσολογίας”, ενώ αρκετά έργα του έχουν εκδοθεί στα γαλλικά.\nΗ Νατάσα Λάμπρου γεννήθηκε στην Αθήνα (1971), είναι πτυχιούχος του τμήματος Ισπανικής Γλώσσας και Πολιτισμού του Ελληνικού Ανοιχτού Πανεπιστημίου, και έχει κάνει μεταπτυχιακό στο Αριστοτέλειο Πανεπιστήμιο Θεσσαλονίκης με κατεύθυνση Μετάφραση, Επικοινωνία και Εκδοτικός Χώρος. Έχει κάνει το εργαστήρι μετάφρασης (από ελληνικά προς ισπανικά) του Ινστιτούτου Θερβάντες και έχει συμμετάσχει σε πολλά εργαστήρια μετάφρασης (από ισπανικά προς ελληνικά). Γράφει μικροδιηγήματα, πολλά εκ των οποίων έχουν δημοσιευθεί σε ηλεκτρονικά περιοδικά και εκδόσεις στο εξωτερικό. Συνεργάζεται με το «Λα Γκάγια Θιένθια», ισπανικό περιοδικό ποίησης, παρουσιάζοντας και μεταφράζοντας έλληνες ποιητές στα ισπανικά.\nΗ Βιρχίνια Λόπες Ρέθιο γεννήθηκε στο Πίνος Πουέντε στη Γρανάδα το 1975. Είναι διδάκτωρ Φιλολογίας, συνεργάζεται με το Ελληνικό Ανοικτό Πανεπιστήμιο και το Ινστιτούτο Θερβάντες της Αθήνας. ‘Εχει δημοσιεύσει πολλά άρθρα σχετικά με την πρόσληψη της ισπανικής λογοτεχνίας στην Ελλάδα. Επίσης, ασχολείται με τη λογοτεχνική μετάφραση.\nΟ Νίκος Μαθιουδάκης γεννήθηκε στο Ηράκλειο Κρήτης. Το 2012 αναγορεύτηκε διδάκτορας από το Δημοκρίτειο Πανεπιστήμιο Θράκης με θέμα: «Νεολογικά αθησαύριστα στην “Οδύσεια” του Νίκου Καζαντζάκη: Στρατηγικές κατανόησης, Ασάφεια και Βεβαιότητα». Συμμετέχει σε επιστημονικά συνέδρια λογοτεχνικού και γλωσσολογικού ενδιαφέροντος, θέλοντας να προάγει την επιστήμη της γλώσσας και της λογοτεχνίας. Κάνει διαλέξεις εντός και εκτός Ελλάδας με σκοπό τη διάδοση της σκέψης και του πνεύματος του Καζαντζάκη σε ολόκληρο τον κόσμο. Εργάζεται ως Επιστημονικός Σύμβουλος στις Εκδόσεις Καζαντζάκη με βασικά καθήκοντα την έκδοση αδημοσίευτων χειρογράφων, επιστολών, σημειώσεων του Καζαντζάκη, καθώς και την επανεπιμέλεια της νέας σειράς των ήδη δημοσιευμένων έργων του συγγραφέα.\nΟ Πέτρος Μάρκαρης (Κωνσταντινούπολη, 1937), εμφανίστηκε στα ελληνικά γράμματα το 1965 με το θεατρικό έργο “Η ιστορία του Αλή Ρέτζο”. Δραματουργός, μεταφραστής, μελετητής του έργου του Μπρεχτ και σεναριογράφος του Θ. Αγγελόπουλου. Έχει συγγράψει τη σειρά αστυνομικών μυθιστορημάτων με πρωταγωνιστή τον αστυνόμο Κώστα Χαρίτο: “Νυχτερινό δελτίο”, “Άμυνα ζώνης”, “Ο Τσε αυτοκτόνησε”, “Βασικός μέτοχος”, “Παλιά, πολύ παλιά”. Εκτός από τέσσερα θεατρικά έργα, έχει επίσης δημοσιεύσει την “τετραλογία της κρίσης”: “Ληξιπρόθεσμα δάνεια”, “Περαίωση”, «Ψωμί, Παιδεία, Ελευθερία» και «Αθήνα της μιας διαδρομής», ενώ μεσολάβησε η συλλογή διηγημάτων “Αθήνα, πρωτεύουσα των Βαλκανίων”. Το 2013 τιμήθηκε με το “Μετάλλιο Γκαίτε” από το γερμανικό Κράτος “για την εξαιρετική προσφορά του στη γερμανική γλώσσα και τις διεθνείς πολιτιστικές σχέσεις”.\nΝτιάνα Μπόμπολου. Γεννήθηκε στην Αθήνα, το 1954. Έχει κάνει σπουδές πολιτικών επιστημών (πτυχίο Παντείου, 1977), διερμηνείας και μετάφρασης (E.T.I. Université de Genève, 1978), εφηρμοσμένων ξένων γλωσσών (Maîtrise L.E.A., Université de la Sorbonne-Paris IV, 1980), ισπανικής φιλολογίας-γλωσσολογίας (Diploma, Universidad Complutense de Madrid, 1987) και μεταπτυχιακές σπουδές (D.E.A. γλώσσας, λογοτεχνίας και πολιτισμού ισπανόφωνων χωρών, Université de la Sorbonne-Nouvelle-Paris III, 1987). Από το 1980 έως το 2010 εργάστηκε ως μεταφράστρια στην Ευρωπαϊκή Επιτροπή στις Βρυξέλλες, με γλώσσες : Ισπανικά, ιταλικά, γαλλικά, αγγλικά και πορτογαλικά. Παράλληλα έχει μεταφράσει λογοτεχνικά έργα (Ο λαβύρινθος της μοναξιάς του Οκτάβιο Πας), διδάξει τεχνική και λογοτεχνική μετάφραση και δώσει διαλέξεις και σεμινάρια με θέμα τη γλωσσική παιδεία, τη μετάφραση, τον μεξικανικό και γενικότερα τον ισπανόφωνο πολιτισμό, σε διάφορα πανεπιστήμια και πολιτιστικά ιδρύματα στην Ελλάδα, τη Γαλλία, την Ισπανία, την Ολλανδία και το Μεξικό. Επίσης έχει δημοσιεύσει άρθρα σχετικά με τα θέματα αυτά.\nΗ Μαρία Παπαδήμα σπούδασε Γαλλική Φιλολογία, Συγκριτική Λογοτεχνία και Λογοτεχνική Μετάφραση στην Αθήνα, το Παρίσι και τη Λισαβόνα. Εργάστηκε ως μεταφράστρια στο Συμβούλιο της Ευρωπαϊκής Ένωσης, στις Βρυξέλλες. Σήμερα είναι Πρόεδρος του Τμήματος Γαλλικής Γλώσσας και Φιλολογίας του Εθνικού και Καποδιστριακού Πανεπιστημίου Αθηνών. Έχει στο ενεργητικό της ένα μεγάλο αριθμό μεταφράσεων σημαντικών έργων από τη γαλλική (Blaise Cendrars, Boris Vian, Apollinaire), την ισπανική (Octávio Paz) και την πορτογαλική γλώσσα (Camilo, Dulce Cardoso, Fernando Pessoa). Το 2008 τιμήθηκε με το Κρατικό Βραβείο Λογοτεχνικής Μετάφρασης για Το βιβλίο της ανησυχίας. Τελευταία της μετάφραση, η Ρεαλιστική Τριλογία (Μεταθανάτιες αναμνήσεις του Μπρας Κούμπας, Κίνκας Μπόρμπα, Δον Κασμούρο)του Μασάντο ντε Ασίς, Gutenberg, 2017.\nΗ Μαρίλια Παπαθανασίου είναι απόφοιτος της Φιλοσοφικής Σχολής του ΕΚΠΑ με μεταπτυχιακές σπουδές στις γλώσσες, στο Πανεπιστήμιο ULB των Βρυξελλών. Είναι δημοσιογράφος από το 1995. Έχει εργαστεί στο ΒΗΜΑ, στην ΕΡΤ και στην ΚΑΘΗΜΕΡΙΝΗ. Έχει καλύψει διεθνή ζητήματα, καθώς και θέματα πολιτισμού. Μεταξύ των συγγραφέων με τους οποίους έχει συνομιλήσει είναι ο νομπελίστας Mario Vargas Llosa και ο Juan Gabriel Vasquez ενώ έχει κάνει συνεντεύξεις με κορυφαίους μουσικούς της Βραζιλίας όπως ο Caetano Veloso και ο Gilberto Gil. Έχει επίσης διατελέσει σύμβουλος Τύπου του Ινστιτούτου Cervantes της Αθήνας (2002-2003). Σήμερα διατηρεί σελίδα βιβλιοκριτικής στην εφημερίδα Ελευθερία του Τύπου ενώ συνεργάζεται και με την μηνιαία επιθεώρηση του βιβλίου The Books’ Journal. Είναι πολύγλωσση (αγγλικά, γαλλικά, ισπανικά, ιταλικά και πορτογαλικά).\nΟ Νίκος Πρατσίνης είναι απόφοιτος χημείας (Παν/μιο Αθηνών, με μεταπτυχιακές σπουδές στην οικονομία της χημ. βιομηχανίας στη Μαδρίτη (Παν/μιο Complutense) και σπουδές πορτογαλικής φιλολογίας στη Λισσαβώνα. Εργάζεται ως διερμηνέας συνεδρίων, μεταφραστής (λογοτεχνικής και τεχνικής μετάφρασης), καθηγητής λογοτεχνικής μετάφρασης και είναι ιδιοκτήτης κατά 50% της μεταφραστικής εταιρίας COM OE, Μετάφραση-Διερμηνεία. Μεταφράζει από τα αγγλικά, τα ισπανικά και τα πορτογαλικά και τα καταλανικά. Έχει μεταφράσει Σεφέρη (ανθολογία ποιημάτων) και Καβάφη (τα ποιήματα του «κανόνος») στα πορτογαλικά σε συνεργασία με τον πορτογάλο ποιητή και καθηγητής αγγλικής φιλολογίας J.M.Magalhães (βραβείο Ελληνικής Εταιρίας Μεταφραστών Λογοτεχνίας, 1995). Έχει λάβει το βραβείο καλύτερης μετάφρασης, από ισπανικά σε ελληνικά, του ΕΚΕΜΕΛ-Ινστ. Θερβάντες (από κοινού με τους μαθητές/συμμετφραστές του από το ABANICO, 2008) για τη μετάφραση του έργου “Alfanhuí”, του R.S.Ferlosio. Ενδιαφέρεται για τη συλλογική μετάφραση και ομαδική επιμέλεια, στα πλαίσια της εκπαιδευτικής διαδικασίας.\nΗ Νίκη Σταύρου είναι Διευθύντρια των Εκδόσεων Καζαντζάκη, του εκδοτικού οίκου που εκδίδει και διακινεί τα έργα του Νίκου Καζαντζάκη στην ελληνική γλώσσα και ο οποίος δραστηριοποιείται σε τομείς όπως η εκπαίδευση, η διοργάνωση εκδηλώσεων και η υποστήριξη καλλιτεχνικής και θεατρικής δημιουργίας για την ανάδειξη του έργου του μεγάλου συγγραφέα. Ως πνευματική δικαιούχος του έργου του Νίκου Καζαντζάκη, είναι επίσης υπεύθυνη του τμήματος Ξένων Δικαιωμάτων των Εκδόσεων Καζαντζάκη, με αποστολή την προώθηση και την ανάδειξη του έργου του οικουμενικού συγγραφέα σε όλες τις γλώσσες και χώρες του κόσμου. Έχει σπουδάσει Πολιτικές Επιστήμες και Φιλοσοφία, με μεταπτυχιακές σπουδές στην Αγγλική Λογοτεχνία.\nΚλαίτη Σωτηριάδου. Πεζογράφος, ποιήτρια, μεταφράστρια λογοτεχνίας. Β.Α. στην Αγγλική Λογοτεχνία και Μ.Α. στη Θεωρία και Πρακτική της Λογοτεχνικής Μετάφρασης, Πανεπιστήμιο Έσσεξ, Αγγλία. Έχουν εκδοθεί ποιητικές συλλογές της, διηγήματα, δοκίμια κι ένα μυθιστόρημα. Τα ποιήματα και τα διηγήματά της έχουν μεταφραστεί στα Ισπανικά, Αγγλικά, Γαλλικά, Βουλγαρικά και Τουρκικά. Δίδαξε Αγγλική λογοτεχνία στο Αμερικανικό Κολέγιο Ελλάδας Deree και εργαστήρια μετάφρασης ως εξωτερική συνεργάτης στο Μεταπτυχιακό Πρόγραμμα Λογοτεχνικής Μετάφρασης του Καποδιστριακού Πανεπιστημίου Αθηνών. Έχει μεταφράσει στα Ελληνικά όλο σχεδόν το λογοτεχνικό έργο του Γκαμπριέλ Γκαρσία Μάρκες καθώς και έργα των: Κάρλος Φουέντες, Μάριο Βάργκας Λιόσα, Λουίς Λαντέρο, Δαβίδ Σάντσες Χουλιάο, Μαρία Άντζελς Αγκλάδα, Ντανιέλ Σάδα, Λάουρα Εσκιβέλ, Άνχελες Μαστρέτα, Χουάν Χοσέ Σάερ, Μανουέλ Βάσκες Μονταλμπάν, Ιζαμπέλ Αλιέντε, Πάμπλο Γκουτιέρεθ και άλλων. Το 2016 έλαβε το βραβείο λογοτεχνικής μετάφρασης Θερβάντες για την μετάφραση του έργου του Γκαμπριέλ Γκαρσία Μάρκες «Άπαντα διηγήματα».\nΛήδα Χαλκιαδάκη. Γεννήθηκε στην μεταπολεμική Αθήνα και είναι κόρη του δημοσιογράφου Γιώργου Χαλκιαδάκη και της τραγουδίστριας και συγγραφέως Δανάης Στρατηγοπούλου. Σπούδασε πιάνο στο Εθνικό Ωδείο και αρμονία-αντίστιξης με την κ. Κλέλια Φωτοπούλου-Τερζάκη. Συνθέτης, στιχουργός, ερμηνεύτρια, συγγραφέας. Απ’ τις πρώτες τραγουδοποιούς της σύγχρονης μουσικής σκηνής.Έχει 2 προσωπικούς δίσκους, 3 μαζί με τον Σπύρο Βλασσόπουλο και συμμετοχές σε άλλους. Στίχους της έχουν τραγουδήσει πολλοί σημαντικοί τραγουδιστές. Έχει γράψει μια ποιητική συλλογή και κείμενα της σε λογοτεχνικά περιοδικά, καθώς και σε διαδικτυακές λογοτεχνικές ιστοσελίδες. Έχει δώσει συναυλίες και έχει κάνει τηλεοπτικές εμφανίσεις στην Ελλάδα και το εξωτερικό: Τις δεκαετίες ’70 και ’80 συνεργάστηκε με τους Σπύρο Βλασσόπουλο, Δ. Σαββόπουλο, Γ. Μαρκόπουλο, Νίκο Ξυλούρη, Μαρίζα Κωχ, Δόμνα Σαμίου, Β. Γερμανό, Κώστα Τουρνά κ.ά. Έχει παρουσιαστεί στο Φεστιβάλ τραγουδιού Θεσ/νίκης 1973 και 1974, όπου βραβεύτηκε το «Όταν θα γεννηθεί ο γιος σου». Επιμελείται και παρουσιάζει εκδηλώσεις ποίησης και μουσικής, Το 2005, δημιουργεί το Σεμινάριο Στιχουργικής «Στίχος – το μισό του τραγουδιού» και το Εργαστήρι Τραγουδοποίησης στο «Μικρό Πολυτεχνείο», στο Θησείο. Συμμετέχει στο μουσικό ντοκιμαντέρ του Αντώνη Μποσκοίτη, «Ζωντανοί στο Κύτταρο-σκηνές ροκ», που βραβεύτηκε στο Φεστιβάλ Κιν/φου Θεσσαλονίκης τον Νοέμβρη του 2006.\nΟ Στέλιος Χουρμουζιάδης γεννήθηκε στην Αθήνα (1973) σπούδασε νομική (Αθήνα), ιταλική γλώσσα και λογοτεχνία (Θεσσαλονίκη) και είναι υποψήφιος διδάκτορας στην ιστορία της μετάφρασης στο Καθολικό Πανεπιστήμιο της Λουβαίνης (Leuven). Εδώ και είκοσι περίπου χρόνια, ασχολείται με την τεχνική και λογοτεχνική μετάφραση, μεταφράζοντας κυρίως από αγγλικά, γαλλικά, ιταλικά και ισπανικά στα ελληνικά (εκδόσεις Παρισιάνου Ιωλκός, Μέδουσα-Σέλας). Τα τελευταία χρόνια εστιάζει στην ποιητική μετάφραση. Γράφει και ο ίδιος ποίηση και πεζά. Εργάζεται ως διπλωμάτης στο ελληνικό Υπουργείο Εξωτερικών.\nΗ Μάργα Μπάpρος, γεννήθηκε στο Κάδις της Ισπανίας. Δύσκολο να την κατατάξει κανείς σε έναν μόνο επαγγελματικό χώρο. Η δραστηριότητά της είναι πολυσχιδής: Καθηγήτρια ισπανικών, ζωγράφος, φωτογράφος, χειροτέχνις, σεφ μαγειρικής. Η γαστρονομία την έχει οδηγήσει στη διοργάνωση εργαστηρίων ιβηροαμερικανικής μαγειρικής, στον συντονισμό γαστριμαργικών μενού σε εστιατόρια, στον συνδυασμό τάπας με κρασιά, καθώς και στη συμμετοχή σε εκδηλώσεις και φεστιβάλ.\nΚώστας Βλαχόπουλος. Ζωγράφος και μουσικός, σολίστ χρωματικής φυσαρμόνικας στο αργεντίνικο tango. Ενεργός στη δισκογραφία και εμφανίσεις σε πλήθος μουσικων σκηνών και θεάτρων ανά την Ελλάδα (Half Note, Θέατρο Badminton, Γυάλινο Μουσικό Θέατρο, Δημοτικό Θέατρο Πειραιά, Φεστιβάλ κιθάρας Σύρου, Θέατρο Αλεξης Μινωτής, Δημοτικό Ωδείο Λάρισας, Μύλος Θεσσαλονίκη, Μέγαρο Μουσικής Αθηνών, κ.α.), συνεργασίες με διακεκριμένους μουσικούς, συνθέτες και σκηνοθέτες (Μάριος Στρόφαλης, Ευανθία Ρεμπούτσικα, Πέμυ Ζούμη, κ.α.) Σαν ζωγράφος έχει συμμετάσχει σε τέσσερις ατομικές και εφτά ομαδικές εκθέσεις. Έργα του βρίσκονται σε ιδιωτικές συλλογές στην Ελλάδα και το εξωτερικό.\nH Μαρία Μανδράγορα είναι χορεύτρια του φλαμένκο, εγκατεστημένη στη Σεβίλλη της Ισπανίας. Δεν ασχολείται μόνο με τον χορό, αλλά και με τη χορογραφία και τη διδασκαλία. Ταξιδεύει ανά τον κόσμο, όπου δίνει παραστάσεις και μεταδίδει το δημιουργικό της πνεύμα και τις γνώσεις της στους μαθητές της.\nΟ Χέρμαν Μάυρ (φωνή, κιθάρα, μπάσο, πλήκτρα) γεννήθηκε στο Μπουένος Άιρες της Αργεντινής. Από την παιδική ηλικία είχε στενή σχέση με την λαϊκή μουσική της πατρίδας του. Στα τέλη της δεκαετίας του ’90 συνόδευσε την πιο αντιπροσωπευτική φωνή της Λατινικής Αμερικής, την τραγουδίστρια Mercedes Sosa. Το 2001 αποφάσισε να ταξιδέψει στην Ευρώπη, όπου έχει εμφανιστεί σε μουσικές σκηνές σε πάνω από δέκα χώρες.\nΗ Γιώτα Μπαρόν (Γιώτα Ηρωίδου), γεννήθηκε στις Σέρρες.\nΤα ακούσματα και οι επιρροές της από μικρή ηλικία περιελάμβαναν από παραδοσιακή και λαϊκή μουσική μέχρι εκκλησιαστική μουσική αφού η μισή της οικογένεια υπήρξε οικογένεια μουσικών που έπαιζε στην ύπαιθρο (πανηγύρια) και έπειτα μεγάλωσε σε ίδρυμα θηλέων στο οποίο διδάχθηκε Βυζαντινή Μουσική. Η σχέση της με το flamenco ξεκίνησε το 2000 με χορό και από το 2004 άρχισε να μελετάει τραγούδι flamenco, με σκοπό να κατανοήσει καλύτερα και σε βάθος την επικοινωνία μεταξύ τραγουδιού-μουσικής και χορού.Συνεχίζει να παίρνει μαθήματα από μεγάλους τραγουδιστές flamenco, να δημιουργεί τα δικά της projects, να ψάχνει τη σχέση ανάμεσα στις διαφορετικού είδους μουσικές, να γράφει στίχους για τα τραγούδια της και να συνεργάζεται με ωραίους ανθρώπους και σπουδαίους καλλιτέχνες. Είναι μητέρα του Χαράλαμπου που της δίνει όλη την έμπνευση και τη δύναμη για να προχωρήσει πιο πέρα.\nΟ Γιώργος Ρούλος σπούδασε με τον καθηγητή Κάζαγλη Τάσο κοντραμπάσο στο Αττικό Ωδείο απ’ όπου αποφοίτησε με βαθμό Άριστα. Έχει συνεργαστεί με Συμφωνική Ορχήστρα ΕΡΤ , Ορχήστρα Σύγχρονης Μουσικής ΕΡΤ, Ορχήστρα των Χρωμάτων, Συμφωνική Ορχήστρα Κύπρου , Ελληνοτουρκική Ορχήστρα Νέων , και με διάφορα jazz σχήματα\nΜάριος Στρόφαλης. (Αθήνα, 1969). Ξεκίνησε τις σπουδές του στη μουσική σε ηλικία έξι χρονών στο Εθνικό Ωδείο. Απέσπασε το πτυχίο Βιολογίας του Πανεπιστημίου Αθηνών. Ολοκλήρωσε τις ακαδημαϊκές μουσικές του σπουδές του στο Conservatoire N. Superieur M. D. de Paris και το Πανεπιστήμιο Paris VIII στην Γαλλία, με μεταπτυχειακές σπουδές στη Μόσχα και στο Παρίσι. Δραστηριοποιήθηκε ως συνθέτης και ως σολίστ του πιάνου στην Ελλάδα και την Γαλλία. Δίδαξε ως καθηγητής στο Εθνικό Ωδείο και στο Σύγχρονο Ωδείο. Είναι δημιουργός και συντονιστής του “Αθηναϊκού Καλλιτεχνικού Δικτύου” και των πολιτιστικών προγραμμάτων-φεστιβάλ “Το Μικρό Παρίσι των Αθηνών”, “Athens gardens festival”, “Patision Cinemart festival”. Το 2011 ξεκινά να εργάζεται στην Τεχνόπολις του Δήμου Αθηνών ως καλλιτεχνικός διευθυντής των μουσικών φεστιβάλ. Το 2012 δημιουργεί το ”Athens World Music Festival” στην Τεχνόπολις και το 2013 αναδιαμορφώνει το Athens Τechnopolis Jazz Festival. Η κύρια ενασχόλησή του για δεκαέξι χρόνια είναι η σύνθεση μουσικής για τον κινηματογράφο, την τηλεόραση και το θέατρο .Τα τελευταία 11 χρόνια δίνει συνεχώς συναυλίες με το κουαρτέτο του και δισκογραφεί τα European Taxim Ι και ΙΙ και το 2012 δημιουργεί το εξειδικευμένο σε τάνγκο μουσικό σχήμα Tanguerissimo μαζί με τους Κώστα Βλαχόπουλο και Román Gómez.\nAλεχάντρο Τσακόν. Η σταδιοδρομία μου άρχισε όταν ήμουν μόλις ενιά χρονών, τότε που ο δάσκαλός μου, ο Juan Mesa, με την υπομονή και την αγάπη του για τη μουσική με εισήγαγε στην τέχνη και τον χαρακτήρα της κιθάρας φλαμένκα. Μεγάλωσα μαθητεύοντας κοντά σε ανδαλουσιανούς και ξένους μουσικούς. Το Διεθνές Φεστιβάλ Κιθάρας της Κόρδοβας υπήρξε για μένα σημείο αναφοράς. Σπουδαίο ωδείο αποτέλεσαν οι γιορτές στα πολύ τσιγγάνικα στέκια και τις αυλές, όπου είχα την τύχη να γνωρίσω, ν’ακούσω και πολλές φορές να συνοδέψω με την κιθάρα μου μεγάλα ονόματα. Επίσης, άρχισα να συνοδεύω διάφορους τραγουδιστές σε “πένιας φλαμένκας” σε ολόκληρη την Ανδαλουσία και σε “ταμπλάος”, όπως το La Carbonería στη Σεβίλλη. Κι ακόμα, συνέθεσα τη μουσική για μια θεατρική παράσταση, όπου η “κόπλα” αποτελούσε την κεντρική ιδέα. Μέχρι και σήμερα συνεχίζω να μελετάω, να συνθέτω, ν’ακούω και να ερμηνεύω αυτή την πασίγνωστη μουσική που λέγεται φλαμένκο από τη μια, και από την άλλη να διερευνώ τον χαρακτήρα των παραδοσιακών και λαικών μορφών της ελληνικής μουσικής, προσπαθώντας να γνωρίσω σε βάθος όλο της τον πλούτο. Και τούτο θα το κάνω μέχρι ο θάνατος να βάλει μια τελεία στη ζωή μου.\nΣταυρούλα Δημοπούλου-Μάνος Αρμενάκης. Η κοινή μας πορεία στο Αργεντίνικο tango ξεκίνησε το 2015 χάρις την αγάπη που τρέφαμε και οι δύο για το χορό γενικότερα μιας και μέχρι να συναντηθούμε είχαμε αγκαλιάσει διάφορα χορευτικά είδη (ελληνικούς παραδοσιακούς χορούς, μπαλέτο, σύγχρονο χορό, musical jazz, latin χορούς, μπαλέτο, ρυθμική γυμναστική και flamenco). Αλλά η αγκαλιά με το tango είχε έρθει για να μείνει! Το γνωρίσαμε σε διαφορετικές χρονικές στιγμές (ο Μάνος το 2000 μέσα από τη Seresta Dance Company και η Σταυρούλα το 2007) και η αίσθηση οικειότητας που μας δημιούργησε από την αρχή μαζί του μας κέρδισε και ισχυροποιήθηκε με το πέρασμα του χρόνου.\nΠροσπαθήσαμε λοιπόν να εντρυφήσουμε στο πνεύμα του tango μέσα από σεμινάρια με δασκάλους από την Ελλάδα και την Αργεντινή και διδαχθήκαμε μέρος της μουσικής και της κινησιολογίας του. Και θελήσαμε να μεταδώσουμε όση από αυτή την ομορφιά μπορούσε να μεταδοθεί. Με τη μαθητεία της αγκαλιάς του να συνεχίζεται ως σήμερα.\nΗ Academia del Tango δημιουργήθηκε με σκοπό την μελέτη, την διάδοση και την εκμάθηση του χορού, της μουσικής και του πολιτισμού του αργεντίνικου tango. Την καλλιτεχνική επιμέλεια και διδασκαλία έχουν οι Βαγγέλης Χατζόπουλος και Μαριάννα Κουτάντου, Πρωταθλητές Ευρώπης 2013, καθώς και Δευτεραθλητές Ευρώπης 2012 και Πρωταθλητές Ελλάδος 2011 στο tango salón. Τα μέλη της Academia del Tango διδάσκονται το tango σε δύο μοναδικούς χώρους, εμπνευσμένους από την χρυσή περίοδο του tango και την εποχή του μεσοπολέμου.


www.filiatrablog.blogspot.com: Έρευνα: Σοβαρή καταπόνηση στα μάτια μας από τις ψηφιακές συσκευές\nΗ ψηφιακή καταπόνηση των ματιών περιγράφει ένα σύνολο προβλημάτων τα οποία προκύπτουν από την παρατεταμένη χρήση υπολογιστών, tablet, ηλεκτρονικών βιβλίων και κινητών τηλεφώνων. Συνήθως, η ψηφιακή καταπόνηση των ματιών εκδηλώνεται με προσωρινή φυσική ενόχληση, η οποία μπορεί να γίνει αισθητή μετά από πολύωρη έκθεση σε ψηφιακή οθόνη. Άλλα συμπτώματα της ψηφιακής καταπόνησης των ματιών είναι τα εξής: ερυθρότητα, ερεθισμός, ξηροφθαλμία, θολή όραση, οφθαλμική κόπωση, πόνος στη\nμέση και τον αυχένα, καθώς και πονοκέφαλοι.Το επίπεδο δυσφορίας φαίνεται ότι αυξάνεται ανάλογα με τον βαθμό χρήσης των ψηφιακών οθονών.Η ψηφιακή καταπόνηση των ματιών μπορεί να προκληθεί από διάφορες ηλεκτρονικές συσκευές, ειδικά όταν αυτές χρησιμοποιούνται ταυτόχρονα ή εναλλάσσονται επανειλημμένα μεταξύ τους. Μελέτες έχουν δείξει ότι η εκτεταμένη χρήση ψηφιακών συσκευών μπορεί να προκαλέσει αλλαγές στον τρόπο του βλεφαρισμού, οδηγώντας στη μεγαλύτερη συχνότητα εμφάνισης της ξηροφθαλμίας. Ο ρυθμός βλεφαρισμού κατά τη χρήση ψηφιακών οθονών για μεγάλα χρονικά διαστήματα μειώνεται σχεδόν κατά 40-60%. Ως φυσιολογικός ρυθμός βλεφαρισμού θεωρείται 10 έως 16 βλεφαρίσματα ανά λεπτό, ωστόσο, κατά τη χρήση ψηφιακών συσκευών, ο ρυθμός μειώνεται στους 5 με 9 βλεφαρισμούς ανά λεπτό.


Back to school για μικρούς και μεγάλους\nΠΑΙΔΙ | 01.09.2017\nΗ ώρα για την επιστροφή στην καθημερινότητα για τους μικρούς και τους μεγάλους πλησιάζει. Τα σχολεία σύντομα θα ανοίξουν τις πόρτες τους για να υποδεχτούν τους μικρούς μαθητές και ήδη έχει αρχίσει η αγωνία για τους μεγάλους.\nΑγωνία για να πάρουν όλα όσα θα χρειαστούν τα παιδιά τους στην καθημερινότητά τους στο σχολείο, στο φροντιστήριο και φυσικά στα παιχνίδια με τους φίλους τους, εντός και εκτός διδακτικών ωρών.\nΣε αυτό το άρθρο θα προσπαθήσουμε να σου δώσουμε λύσεις σε όλα τα… back to school προβλήματα με τη βοήθεια του Delikaris-sport.gr.\nBack To School χωρίς Τσάντες Πλάτης δεν γίνεται\nΜακράν του δεύτερου το πιο βασικό αξεσουάρ για το σχολείο. Μία καλή τσάντα πλάτης θα χωρέσει από τη μία όλα όσα χρειάζεται να πάρει μαζί του το παιδί σας, αλλά παράλληλα θα τον βοηθήσει στο βάρος που θα έχει στους ώμους του.\nNIKE SB COURTHOUSE BACKPACK BA5305-451 Τιμή: 55,00€\nADIDAS BP POWER IV M BR1545 Τιμή: 33,00€\nNIKE SB COURTHOUSE BACKPACK BA5305-010 Τιμή: 55,00 €\nadidas Originals BP CLAS TREFOIL BK6724 Τιμή: 30,00 €\nBack To School με...Παπούτσια για κάθε μέρα\nΈνας άλλος βραχνάς των γονιών είναι τα παπούτσια. Τα παιδιά τρέχουν, παίζουν, οπότε είναι φυσιολογικό να θέλετε το καλύτερο για τα πόδια τους από την μία και από την άλλη κάτι το οποίο θα αντέξει όσο το δυνατόν περισσότερο. Έτσι, ένα καλό αθλητικό παπούτσι είναι από τα must των αγορών σας.\nREEBOK SUBLITE XT CUSHION 2.0 MT BS8707 Τιμή: 60,00 €\nadidas Performance ENERGY CLOUD WTC BY1924 Τιμή: 65,00 €\nNIKE REVOLUTION 3 819300-600 Τιμή προσφοράς: 54,00 €\nNIKE RUNALLDAY 898464-001 Τιμή: 60,00 €\nΤο αθλητικό Back To School\nΦυσικά, πέρα από τα καθημερινά αθλητικά τους τα παιδιά σε περίπτωση που αθλούνται θέλουν και τα πιο εξιδανικευμένα. Μην ανησυχείτε και για αυτό έχουμε λύσεις να σας προτείνουμε.\nΓια ποδοσφαιρικούς τύπους…\nadidas Performance ACE 17.4 TF J S77121 Τιμή προσφοράς: 37,00 €\nadidas Performance ACE FS REPLIQUE BS1489 Τιμή: 50,00 €\nadidas Performance TANGO STREETGLIDER BP8690 Τιμή: 20,00 €\nadidas Performance GHOST REFLEX BR5355 Τιμή: 20,00 €\nΓια μπασκετικούς τύπους...\nJORDAN B. FLY 881444-005 Τιμή προσφοράς: 78,00 €\nNIKE ZOOM KD10 897815-001 Τιμή προσφοράς: 138,00 €\nNIKE WRISTBANDS NNN04-101 Τιμή: 8,00 €\nNIKE VERSA TACK BB0434-013 Τιμή: 25,00 €\nΓια πιτσιρικάδες που τους αρέσει το γυμναστήριο...\nREEBOK CROSSFIT NANO 7.0 BS8346 Τιμή: 130,00 €\nREEBOK CF U COMP KNEE S CD3076 Τιμή: 23,00 €\nREEBOK SPARTAN GYMSACK BR9388 Τιμή προσφοράς: 21,00 €\nREEBOK SPARTAN GLOVES BR9385 Τιμή: 35,00 €\nΓίνε ο καλύτερος νονός με ένα cool ζευγάρι παπούτσια\nΤο Πάσχα τα παιδιά είναι οι πρωταγωνιστές των ημερών\nΤο Πάσχα τα βαφτιστήρια έχουν την τιμητική τους


GNTM 2: Πώς η Μαρία επιχείρησε να «αδειάσει» τη Βίκυ Καγιά – Η αυστηρή απάντηση της κριτή για το ψέμα της - Unique By Ermes\nΗ νεαρή υποψήφια, όταν ρωτήθηκε για το ποιος τη βοήθησε στη φωτογραφία της χθεσινής δοκιμασίας, έκανε αυτό ακριβώς που δεν έπρεπε – είπε ψέματα\nΜπορεί χθες η Μαρία Μιχαλοπούλου να είχε την καλύτερη φωτογραφία στη δοκιμασία αποχώρησης, φαίνεται, όμως, ότι η συμπεριφορά της παίκτριας του GNTM 2 κατάφερε να αμαυρώσει τη νίκη της.\nΣυγκεκριμένα, ένα ψέμα της Μαρίας μπροστά στην κριτική επιτροπή έγινε αφορμή για να εξοργιστεί η Βίκυ Καγιά, καθώς αυτό που τη ρώτησαν κι αυτό που απάντησε πρακτικά έβγαζε τρελούς όσους βρίσκονταν παρόντες στη φωτογράφισή της.\nΚαι να τι συνέβη: Τα 12 υποψήφια μοντέλα πόζαραν για ένα cover try του Madame Figaro, στον φακό του Χρήστου Πρεντουλή, ενώ το αβαντάζ που είχε αυτή την εβδομάδα η Μαρία, ήταν η συμβουλευτική καθοδήγηση της Βίκυς Καγιά για το πώς να ποζάρει γι’ αυτό το απαιτητικό εξώφυλλο.\nΚαθ’ όλη τη διάρκεια της φωτογράφισής της, η Καγιά ήταν εκεί, φτιάχνοντας και ξαναφτιάχνοντας την πόζα του μοντέλου, διορθώνοντας της τα χέρια, τα πόδια, την στάση του σώματος, ακόμη και το ύφος της μπροστά στον φακό.\nΤο αποτέλεσμα ήταν υπέροχο και όταν η Μαρία βρέθηκε μπροστά στους κριτές και ρωτήθηκε, αν αυτό το αποτέλεσμα ήταν και προϊόν καθοδήγησης και συμβουλών της Καγιά, η παίκτρια απάντησε… «όχι».\n«Πώς όχι;», ακούγεται να λέει τόσο η Καγιά όσο και ο Δημήτρης Σκουλός με την παίκτρια να ισχυρίζεται ότι η κριτής τη βοήθησε σε άλλη πόζα και όχι σε αυτήν της τελικής φωτογραφίας.\nΤότε, η παραγωγή πρόβαλε βίντεο στο οποίο φαίνεται ακριβώς τι έχει συμβεί, με την Καγιά να διορθώνει τις πόζες, τα ρούχα, τα πάντα πάνω στη Μαρία.\nΜετά την προβολή, η απογοήτευση της κριτικής επιτροπής και ο εκνευρισμός της Καγιά για το εξόφθαλμο ψέμα της Μαρίας, απλώς δεν κρύβονταν.\n«Μαρία, δεν είναι σωστό αυτό που κάνεις, γιατί αυτή την πόζα στην έδειξα εγώ», είναι η πρώτη αυστηρή, αλλά σχετικά ήρεμη μέχρι εκείνη τη στιγμή, αντίδραση της Καγιά για να έρθει η επόμενη αψυχολόγηση αντίδραση της Μαρίας: «Όχι»…\nΑυτό που ακολούθησε μπορεί να το δείτε και στο παραπάνω βίντεο, με την ίδια τη Μαρία στο τέλος να παραδέχεται και την αλήθεια, δικαιολογώντας ότι δεν θυμόταν ότι αυτή ήταν η πόζα που της είχε υποδείξει η Καγιά και αποδίδοντας την αντίδραση της σε «ηλιθιότητα».\nΩστόσο, η ίδια είχε εξηγήσει ότι αρχικά ήθελε να αποκρούσει τα κακόβουλα σχόλια των συμπαικτριών της που στα γυρίσματα την αποκαλούσαν «μαριονέτα», προσπαθώντας να αποδείξει ότι και εκείνη συνέβαλε στο καλό αποτέλεσμα της φωτογράφισης.\nGNTM 2Βίκυ ΚαγιάΜΑΡΙΑ ΜΙΧΑΛΟΠΟΥΛΟΥ


Ο Γκούναρ Ρίχτερ δολοφονείται στους δρόμους της Μονμάρτης και παρά τις έρευνες της γαλλικής αστυνομίας, η υπόθεση παραμένει ανεξιχνίαστη. Λίγες μέρες αργότερα, ο Κρις Πάπας, ο μοναδικός ιδιωτικός ντετέκτιβ του Αιγίου, δέχεται ένα τηλεφώνημα από τον Τεοντόρ Ρίχτερ, τον γιο του δολοφονημένου, ο οποίος του αναθέτει την ταφή του πατέρα του στο νεκροταφείο της πόλης. Όταν ο Τεοντόρ θα αυτοκτονήσει σε μια γαλλική ψυχιατρική κλινική, ο Κρις Πάπας θα σπεύσει στο Παρίσι, σε μια προσπάθεια να εξιχνιάσει τους δυο θανάτους. Για να βρει τις απαντήσεις που αναζητεί, ο Πάπας θα χρειαστεί να γυρίσει πίσω στο παρελθόν, να συνταξιδέψει στην υποσαχάρια Αφρική με τα φαντάσματα τυχοδιωκτών και εμπόρων διαμαντιών, να σκαλίσει ιστορίες φρίκης και αίματος.\nΗ γνωριμία μας με τον ιδιωτικό ντετέκτιβ Κρις Πάπας έγινε το 2014, στο πρώτο αστυνομικό μυθιστόρημα του Μίνου Ευσταθιάδη, Το Δεύτερο μέρος της νύχτας (Ωκεανίδα). Από Έλληνα πατέρα και βερολινέζα μητέρα, έκοψε το μακροσκελές και δυσπρόφερτο όνομά του –Χρήστος Παπαδημητρακόπουλος– σε Κρις Πάπας και περίμενε υπομονετικά στο μικρό γραφείο του, στο Αμβούργο, τους πιθανούς πελάτες, με κυριότερο ατού ότι ήταν ο πιο φτηνός ντετέκτιβ της πόλης. Λίγα χρόνια αργότερα, το 2019, στη δεύτερη περιπέτειά του με τίτλο ο Δύτης, ο Κρις Πάπας θα επιστρέψει για επαγγελματικούς λόγους στο Αίγιο, τη γενέτειρά του, όπου θα μείνει οριστικά αφού του έχει αφαιρεθεί η γερμανική άδεια ασκήσεως επαγγέλματος.\nΓια να βρει τις απαντήσεις που αναζητεί, ο Πάπας θα χρειαστεί να γυρίσει πίσω στο παρελθόν, να συνταξιδέψει στην υποσαχάρια Αφρική με τα φαντάσματα τυχοδιωκτών και εμπόρων διαμαντιών, να σκαλίσει ιστορίες φρίκης και αίματος.\nΕκεί θα τον συναντήσουμε και στο Κβάντι, ως μοναδικό ντετέκτιβ του Αιγίου, μιας πόλης που δεν έχει καμία ανάγκη από ιδιωτικούς ντετέκτιβ. Τα κυριότερα προσόντα του πλέον είναι η ανάγκη για χρήματα που τον υποχρεώνει να αναλαμβάνει κάθε είδους δουλειά, και η γλωσσομάθειά του – μιλάει τέσσερις ξένες γλώσσες και καταλαβαίνει αρκετές ακόμα. Όταν λοιπόν δέχεται το τηλεφώνημα του Τεοντόρ Ρίχτερ ο οποίος του αναθέτει την ταφή του πατέρα του, στο τοπικό νεκροταφείο, και στη συνέχεια την έρευνα για τη δολοφονία του, συμφωνεί να αναλάβει την αποστολή. Αλλά όχι τόσο για τα λεφτά, όσο από «νοσηρή περιέργεια», αφού: «Στα δικά μου αυτιά κάθε έγκλημα αντηχεί σαν πρόσκληση σε μια άγνωστη χώρα, όπου όλα επιτρέπονται. Σαν εντολή για ζωή».\nΈνα μήνα αργότερα, ο Τεοντόρ Ρίχτερ θα πηδήσει από τον πέμπτο όροφο μιας ψυχιατρικής κλινικής, και ένας μυστηριώδης άντρας με το μυθιστορηματικό όνομα Αλεξάντερ Ταμίροφ θα επισκεφτεί το γραφείο του Πάπας και θα του ζητήσει να συνεχίσει την έρευνα για τον δολοφόνο του Γκούναρ Ρίχτερ. Αφήνοντας πίσω του το μοναδικό πλάσμα που αγαπάει, τη σκυλίτσα του την Μπέτυ Μπλου, ο Πάπας θα πάει στο Παρίσι για τις έρευνές του. Αποκεί και πέρα όλα όσα θα συμβούν, ή όσα έχουν συμβεί στο παρελθόν, θα ανακατευτούν σ’ έναν εφιάλτη που εμπεριέχει τα απαραίτητα στοιχεία ενός κλασικού αστυνομικού μυθιστορήματος: καταδιώξεις, φόνους, σεξ, τον κίνδυνο να αφήσει στη γαλλική πρωτεύουσα τα κόκαλά του, κι ένα ταξίδι παραληρηματικό στην υποσαχάρια Αφρική, που μοιάζει με την «απέραντη και λογικευμένη απορρύθμιση όλων των αισθήσεων» του Ρεμπό.\nΤο Κβάντι έχει τη σφραγίδα των εμμονών του συγγραφέα του: την απεικόνιση του Εσταυρωμένου, το πικρό χιούμορ του Ρέιμοντ Τσάντλερ, την συναρπαστική περιγραφή των μητροπόλεων αλλά και μιας φύσης που είναι αρρώστια και βάλσαμο συγχρόνως, τη φυγή ως ύστατη λύση. Όλα αυτά είναι κεντημένα με μια γραφή που δεν έχουμε συνηθίσει στα περισσότερα αστυνομικά βιβλία, χωρίς σεναριακές ευκολίες και υπερβολές.\nΓια άλλη μια φορά, το μυθιστόρημα του Ευσταθιάδη χρησιμοποιεί την αστυνομική φόρμα, η οποία είναι συναρπαστική εν προκειμένω, για να μιλήσει για την αργή αλλά σταθερή αποσύνθεση του σύγχρονου ευρωπαϊκού πολιτισμού και της Ευρώπης της ίδιας, την αδυναμία του νοήμονα ανθρώπου να βρει πια νόημα στον κόσμο, την επιλεγμένη μοναξιά και τη συντροφιά ενός ζώου που συχνά είναι πιο ουσιαστική από την επαφή με τους ανθρώπους.\nΟ Κρις Πάπας, χωρίς να διαθέτει κανένα από τα κλισέ του είδους που θα τον έκαναν συμπαθητικό, ριζώνει μέσα στο μυαλό και στη φαντασία μας, καθώς κλείνοντας το βιβλίο, αγωνιούμε ήδη για την επόμενη περιπέτειά του.\nΑστυνομική λογοτεχνία\tΧίλντα Παπαδημητρίου\tΕκδ. ΙΚΑΡΟΣ\tΜίνως Ευσταθιάδης


ΣΕΛΙΔΕΣ ΚΡΙΤΙΚΗΣ : Η Αριστερή περιφρούρηση της Εξουσίας\nΥπαρκτή Αριστερά | ΣΕΛΙΔΕΣ ΚΡΙΤΙΚΗΣ | hits: 820\nΗ Αριστερή περιφρούρηση της Εξουσίας\nΚυρ, 23 Οκτ 2011\nΣτο θέατρο, το κωμικό πηγάζει από την αντίφαση ανάμεσα στην προφανή πραγματικότητα και στον λόγο που την περιγράφει. Ο Θανάσης Βέγγος, ήταν πολύ κωμικός στον ρόλο του "Θανάση" στο έργο «ο τρελός του Λούνα Παρκ» επειδή αναφερόταν σαν "το γυναικάκι μου" σε μια σύζυγο που τον δούλευε "ψιλό γαζί" στο πλαίσιο μιας συνωμοσίας με τον εραστή της και μερικούς άλλους.\nΚάθε αριστερός της κοινωνικής βάσης είναι ένας μικρός "Θανάσης" σε σχέση με "το επιτελειάκι του" στην κωμωδία της υπαρκτής Αριστεράς. Το κακό είναι, ότι στην κωμωδία αυτή κανείς δεν παίζει τον ρόλο του θεατή. Αντίθετα, επειδή η τραγική κωμωδία της πολιτικής παίζεται πια στο επίπεδο της βάσης, οι αριστεροί της κοινωνικής βάσης νομίζουν ότι ανέβηκαν στην πολιτική σκηνή και παριστάνουν με περισσή σοβαρότητα τους επιτελείς!\nΑυτό είναι που μας οδηγεί στην σφαγή!\nΤα επεισόδια της 20/10/2011 στο σύνταγμα είναι θλιβερά ως δράμα αλλά είναι τραγικά ως κωμωδία. Είναι εξαιρετική η τραγικότητά τους επειδή αυτά τα κωμικά επεισόδια όχι μόνο έχουν άμεσα πολλά θύματα αλλά είναι και ο ασφαλής προπομπός μιας εκατόμβης που θα είναι ακόμα πιο κωμική, όσο κωμική είναι η εκατόμβη της Λιβύης και η εκατόμβη της Συρίας για τις οποίες γελάει η κυρία Κλίντον.\nΟ προπομπός της σφαγής είναι τα κωμικά γεγονότα της 20/10/2011, γιατί είναι η πρώτη φορά που οι επιτελείς του ΚΚΕ, αποφάσισαν να βγάλουν στην επιφάνεια την ουσία της πολιτικής τους. Θα αμφισβητούν από εδώ και μπρος την υπό κατάρρευση εξουσία από μια ομολογούμενη θέση άλλης εξουσίας. Αρχίζει με άλλα λόγια μια περίοδος επικάλυψης ανάμεσα στην φιλελεύθερη εξουσία που έχει δύσει και στην φασιστική εξουσία που πασχίζει να ανατείλει. Διασπασμένη όμως από την αρχή...\nΒεβαίως, η επικρατέστερη εκδοχή της σημερινής φασιστικής πολιτικής, είναι η βία του ΚΚΕ, την οποία ματαίως προσπαθούν να την επενδύσουν με ένα στοιχειώδη πολιτικό λόγο οι επιτελείς του. Είναι χαρακτηριστικό σε ποιους έστρεψαν την προσοχή του κοινού, σαν αντιπάλους τους: πρώτα στους επιτελείς της αναρχίας, μετά στους επιτελείς του ΛΑΟΣ και προσωπικά του Καρατζαφέρη, και από όλους τους άλλους τελευταίους αλλά και όχι σε σημασία στους επιτελείς του "Δεν Πληρώνω". Το γιατί αυτούς και όχι τους επιτελείς του ΣΥΡΙΖΑ, ας το σκεφτούμε.\nΠάντως οι πράκτορες της ασφάλειας και οι παρακρατικοί, αναφέρθηκαν απλά σαν το πρόχειρο "επικοινωνικό" καρύκευμα για να νοστιμίσει ο άνοστος πολιτικός χυλός, που δύσκολα τρώγεται από τον κόσμο της Αριστεράς και ειδικά τους νέους.\nΑλλά από το ΚΚΕ αυτά είναι τα αναμενόμενα!\nΑυτό που δεν αναμενόταν (κακώς) είναι ότι οι αριστεροί της κοινωνικής βάσης είναι τόσο πίσω στην πολιτική σκέψη, ώστε να μπορούν να προκύπτουν από τα επιτελεία στα οποία είναι ακόμα δεσμευμένοι, ανακοινώσεις σαν αυτές που βγήκαν στον αέρα συμπληρώνοντας την τραγικότητα της κωμωδίας. Ανακοινώσεις και σχόλια που ψέλλιζαν μερικές κουβέντες για την "περιφρούρηση της βουλής", για την ανακούφιση των 300 πολιορκημένων ότι δεν τους προστατεύει η αστυνομία αλλά το ΚΚΕ και τέλειωναν κάνοντας εκκλήσεις στο ΚΚΕ για συμπαράταξη.\nΈτσι ξεμπέρδεψαν και παραμένει τεράστιο το πρόβλημα που έχουν οι ίδιοι δημιουργήσει με την απαράδεκτη για αριστερούς στάση "συντροφικότητας" απέναντι στους επιτελείς του ΚΚΕ. Η δικαιολογία που είναι μέσα στο θεατρικό κείμενο είναι η ενότητα στην βάση με τους αγωνιστές του ΚΚΕ!\nΤο πρόβλημα με το ΚΚΕ, δεν είναι ότι οι επιτελείς του προστάτευσαν την βουλή από τους υπόλοιπους που θα την καταλάμβαναν! Ως προς αυτό μάλλον οι υπόλοιποι θα πρέπει να τους ευχαριστήσουν γιατί γελοιοποιούμενοι (οι σταλινένιοι ιππότες της ταξικής πάλης) από μια ομάδα "κουκουλοφόρων, προβοκατόρων, πρακτόρων κλπ." γλύτωσαν τους υπόλοιπους από την άμεση γελοιοποίηση.\nΤο πρόβλημα είναι η λογική της περιφρούρησης. Η λογική της στρατιωτικοποίησης του κόσμου της αριστεράς, η λογική μιας στρατιωτικής αστυνομίας που "προστατεύει" την "εργατική τάξη" που έχουν υπό τις διαταγές τους τα διάφορα επιτελεία, από τον καθαρό αέρα της ιδεολογικής αντιπαράθεσης.\nΣ' αυτή την περιφρούρηση δεν φαίνεται να έχουν σοβαρές αντιρρήσεις οι επιτελείς που τολμούν να ψελλίσουν κάποια κριτική εναντίον του ΚΚΕ. Κανείς τους δεν απεχθάνεται ούτε την "περιφρούρηση", ούτε την "μονοπώληση". Κανείς από τους επιτελείς της Αριστεράς δεν απεχθάνεται την εξουσία.\nΑς το πουν όμως καθαρά. Οι οργανώσεις τους καλλιεργούν ένα άλλο, καλύτερο, εναλλακτικό, πολύ καλό, δημοκρατικό, αμεσοδημοκρατικό (ή ό,τι θέλουν τέλος πάντων) σύστημα εξουσίας, που προσπαθούν να το περάσουν στην θέση αυτού που ονομάζουν "σάπιο καπιταλιστικό σύστημα". Κι ας δείξουν στους αριστερούς της κοινωνικής βάσης πότε στην ιστορία του Αριστερού κινήματος, ο λαός και η εργατική τάξη πέτυχαν κάτι υπό καθεστώς περιφρούρησης.\nΟ κόσμος της Αριστεράς δεν χρειάζεται περιφρούρηση, αντιθέτως χρειάζεται να απελευθερωθεί από την περιφρούρηση των επιτελείων της Αριστεράς. Κι αυτό που χρειάζεται δεν θα του το χαρίσουν, ούτε αυτοί που τον μισούν, ούτε αυτοί που τον δουλεύουν ψιλό γαζί, ούτε αυτοί που δήθεν τον αγαπούν, ούτε αυτοί που τον αγαπούν πραγματικά.\nΗ απελευθέρωση θα έρθει, όχι από μόνη της αυτόματα, θα έρθει σαν "τέκνο της ανάγκης και ώριμο τέκνο της οργής" εναντίον των επιτελών της Αριστεράς. Θα έρθει μέσα από την υποκειμενική ανάπτυξη των ατόμων της κοινωνικής βάσης στην νέα εποχή που ήδη έχει αρχίσει, και που πασχίζει να απαλλαγεί από τον ομφάλιο λώρο που την κρατάει δεμένη με την "αυθεντία" σαν ύστερη μορφή "εξουσίας", που σήμερα την καλλιεργούν και την στηρίζουν κυρίως τα επιτελεία της Αριστεράς.